text:
Kralendijk - Ayera nochi Sr Cyril Vrolijk a huramentá komo miembro di Konseho Insular despues ku Sr Elvis Tjin Asjoe a sali for di Konseho Insular. Sr Elvis Tjin Asjoe tabata lider di Frakshon di MPB algu mas ku 1 aña den Konseho Insular.
Spich C. Vrolijk:
Sr Presidente, Griffier, koleganan, miembronan di Kolegio Ehekutivo, Konseheronan, mi famia, miembronan di prensa i demas publiko presente i tur ku ta skucha o mira via medionan di komunikashon, bonochi.
Sr Presidente, pa ami ta un previlegio i defakto mi ta sinti mi honrá ku mi por ta para awe den e sala historiko aki komo miembro di Konseho Insular di Entidat Publiko Boneiru. Na prome luga mi kier a yama danki na todopoderoso ku ta hasi tur kos posibel i mesora pidie tambe pa duna mi e sabiduria nesesario pa sa kwa direkshon tuma den e debatenan ku nos lo hiba den e sala aki i tambe pa mi hasi mi eskoho semper na fabor di Boneiru na prome lugar, na fabor di gobiernu na di dos lugar i na fabor di mi frakshon i koalishon na di tres lugar.
Seguidamente mi ke gradisi mi Mama I mi famia. Ta nan ta esnan ku ta sostenemi den tu kos i ku ta duna mi energia pa persevera tur dia kontra bientu i mareo. Mi ta yama danki tambe na e konfiansa ku mi partido a a duna mi pa mi por sirbi pueblo di Boneiru den e funshon aki.
Mi lo sirbi pueblo ku kurason i mente tur dia di nobo i lo mi laga reglanan vigente ta e instrumento di guia tekniko den tur desishon ku mi tuma.
Sr Presidente, mi a drenta politika pa sirbi e P di pueblo i no e 4 otro P nan ku ta esnan di Puesto, Plaka, Poder of Prestigio manera defuntu Miguel Pourier (qed) sa bisa frquentemente.
Sr, Presidente, mi kier a bai un tiki mas alew ku Miguel Pourier. Mi kier a pone un P mas aserka ku sigur ta unu ku nos no mester drenta politika pe. Esei ta e P di Payaso, Sr Presidente. Mi ta bisa esaki paso mi a sigui kasi tur reunion di Konseho Insular i mayoria bes mi tabata tin disgusto di e nivel di debate ku a wordu hiba den e sala aki. Tin ora e nivel ta asina abou ku riba kaya mi tabata risibi observashon di amigunan ku tabata bisami ku Konseho Insular a para bira manera un sirko ku jen di payaso aden, un sala di Payaso.
Sr Presidente, mi ta spera ku di awor en adelante nos por halsa e nivel di Konseho Insular pa asina nos mes ku nos mes tin respet pa otro pero aun mas importante ta pa nos tur huntu ban sinja respeta e funkshon ku nos tin ku ta representante di pueblo. Ban respeta e pueblo ku nos ta representa pe e pueblo por respeta nos. Ban duna respet pa nos risibi respet. Ban hasi nos pueblo orguyoso di kada un di nos Sr. Presidente.
Sr Presidente, mi a bai elekshon ku e mensahe di “Un Kos Nobo, Ban pa Kambio”. Mi ta honrá di para aki den formando parti di un Koalishon kaminda nos 5 miembro ta nobo den politika. Den e sentido ei Sr Presidente mi ta sinti ku mi a kumpli ku e prome pida di e mensahe ku mi a bai elekshon ku ne. E otro pida di e mensahe ku mi a bai elekshon ku ne ta “Ban pa Kambio”. Mi a kana kas pa kas den e bario di Tera Kora unda mi kurason ta i mi a priminti ku si mi haña e oportunidat pa sirbi pueblo mi lo pusha duru pa e Kambio bini.
Sr Presidente, Boneiru ta pará na entrada di un porta di kura ku tin un borchi grandi ku riba dje un teksto ku ta bisa; drenta aki i lo bo mira “E Kambio”. Sr Presidente, awe nochi ora nos kaba trata e Porgrama di Gobernashon di e Gobiernu Nobo aki nos por konsiderá ku nos habri e porta di Kambio i ku lo bai trese un miho bida pa kada suidadano den e 3 aña di Gobernashon ku falta den e periodo aki.
Sr. Presidente un biaha mas danki na un i tur ku a juda i duna nan aprobashom pa awe mi ta miembro di Konseho Insular, i awor man na obra.


c: text/html

text:
HendedorHendedor tiene 8 letras
Definición de hendedor aquí
Resultados de búsqueda:
Resultados de imágenes:
Youtube: hendedor
Nube de palabras :
- hendedor gendedor bendedor nendedor jendedor uendedor yendedor hwndedor hsndedor hdndedor hrndedor h4ndedor h3ndedor hebdedor hemdedor hejdedor hehdedor hensedor henxedor hencedor henfedor henredor heneedor hendwdor hendsdor hendddor hendrdor hend4dor hend3dor hendesor hendexor hendecor hendefor henderor hendeeor hendedir hendedkr hendedlr hendedpr hended0r hended9r hendedoe hendedod hendedof hendedot hendedo5 hendedo4

robotstxt: allowed

filter: keep


text:
You are here
Mi Kier Orden Y Respect Bek Den Nos Pais
ORANJESTAD (MEP) -- Lider di MEP Evelyn Wever-Croes ayera mainta a pidi un audiencia urgente cu Gobernador sr. Alfonso Boekhoudt relaciona cu e acusacionnan serio hasi di parti di minister di husticia Artur Dowers. Na su salida el’a duna e sigiente declaracion.
“Ayera nos a scucha declaracionnan hopi incriminatorio di parti di minister Dowers, y esakinan tur ta graba. Nos a scucha e minister menciona cu un departamento di gobierno ta organisa concierto pa duna hobennan droga. Nos a scucha con e ta splica cu gobierno ta lanta companianan di gobierno pa pone campañadornan traha.
Nos a scucha hopi tiramento di lodo infantil di nan pleito interno, cu mi no ta bai referi na dje mes, pasobra mi ta kere cu nos pais ta pasando den momentonan sumamente dificil, y e tiramento di lodo aki y e pleito interno entre AVP y POR no ta yuda nos pais cu nada.
Pero locual cu e minister a trese padilanti tin nos hopi preocupa, y mas aun ora el’a bisa cu e tin hopi mas cos scondi ainda cu e kier papia di dje. Esey tin nos mas preocupa ainda. Y e declaracionnan aki a laga nos cu hopi mas pregunta, especialmente nos kier sa dicon sr. Mike Eman a permiti tur esaki pasa den su gobierno? Dicon sr. Mike Eman y sr. Arthur Dowers no a para tur e violacionnan di ley y abusonan aki? Y kiko mas sr. Mike Eman y sr. Arthur Dowers tin scondi ainda?
Nos ta hopi preocupa, pasobra tur caminda cu bo bai campaña bo ta tende cuidadanonan ta pidi nos pa trese bek orden y respect. Nos cuidadanonan kier por biba trankil bek. Pero e acusacionnan aki ta trese hopi mas intrankilidad cune. Nos a dicidi di tuma accion, y mientras e partidonan AVP y POR ta sigi den nan pleito, nos kier trese e orden y respect bek.
Pesey awe mi ta aki na Gobernador y pesey awe nos fraccion a pidi un reunion publico cu minister Dowers pa e responsabilisa su mes cu Parlamento pa locual el’a expresa y locual cu e no a bisa ainda. Mi ta duda cu sra. Mervin Wyatt-Ras lo kier ta complice na tur esaki y keda sin yama e reunion. Y mi ta duda cu despues di scucha tanto acusacion serio, e 12 parlamentarionan di AVP kier ta complice na un gobierno cu ta desgracia bida di nos hobennan. Mi ta kere cu sra. Mervin Wyatt-Ras lo yama e reunion dentro di poco.
Mi a pidi Gobernador mesora pa un audiencia urgente, y mi ta hopi agradesido cu mi a haya e audiencia aki mesora, pa mi expresa cu pueblo di Aruba ta exigi pa instancianan encarga cu husticia den nos pais, investiga tur e acusacionnan serio cu e minister di husticia a lansa. Cada un di nan mester wordo investiga a fondo, y nos lo no descansa te mira esaki tuma lugar. Mester investiga tur esnan cu a hasi nan mes culpable na e delitonan, y tambe nan complicenan. Awor cu minister Dowers mes a destapa e crimennan aki, nan no por keda keto mas.
Pesey mi ta aki awe, pasobra mi kier orden y respet bek den nos pais. Mi kier pa nos combati criminalidad y ilegalidad cu man fuerte. Mi no kier pa nos yiunan y nan yiunan crese den un pais den cual un gobierno ta facilita pa nan haya droga. Aruba merece trankilidad, y nos lo trese orden y respect bek” lider di MEP Evelyn Wever-Croes a duna di conose.


text:
Tuesday, June 9, 2009
Training "Kon Si, Kon No" pa mucha!
Perfect Image ta presentá e kurso ku tur aña di nobo ta un éksito i p’esei tambe ta “sold out” kada bes di nobo . : “Kon Si, Kon No”? ta un kurso básiko di etikèt i durante di su presentashon ta pone énfasis riba diferente área ku ta entre otro:
Kon mi mester komportá na skol i den públiko, kiko mi por hasi na mesa i ora di kome i kiko no? , Kon mester mi kontesta telefon korekto? , kon mester atendé ku amigunan? i hopi mas.
Kon si kon nos ta un training kompleto, interaktivo kaminda tur mucha ku partisipá lo haña chèns di traha den grupo, interkambiá i partisipá aktivamente.
Un invitashon ta bai na tur hóben entre 7 i 11 aña, ku kier kontesta riba nan preguntanan i tambe kier sa mas. I si bo ke sa hopi mas di etikèt, bo mester partisipá na e kurso aki djasabra 27 di Yüni, di 08.30 pa 12.30, na Sentro di Bario Sta. maria. E preis lo ta 30,00 florin pa mucha. Preis ta inkluí: material di training, “snack”, djus i sertifikado. E training lo wòrdu duna na papiamentu.
Pa mas informashon òf reservashon di “Kon Si, Kon No?” por yama na: 564-6572 òf 563-0422. Tambe por manda mail na info.perfectimage@gmail.com
Pago mester tuma lugá mas tarda 24 di Yüni 2009 via MCB 179.848.00. Si bo a pèrdè e kurso aki anteriormente, inskribí awor pa bo no keda afó. Tene kuenta ku kupo ta limitá.
“Hóben kòrda ku loke bo siña awe ta yabi pa habri bo porta di éksito di mayan”. “BE THE BEST YOU CAN BE”!!
Geplaatst door Perfect Image Productions: op 6:44 PM No comments:
Tuesday, January 13, 2009
Monday, September 22, 2008
Sunday, August 24, 2008
Sunday, May 4, 2008
Thursday, April 17, 2008
Proyekto di formashon...
Perfect Image Productions ta deseá tur e mamanan ku a partisipá na “Bria riba mi mes pia” durante di 31 di Mart te 6 di Yüni 2008 organisá pa Buro Vrouwenzaken, hopi éksito pa futuro, korda ku loke boso planta awe boso lo kosecha mayan. Ku hopi fe, dedikashon i perseveransia boso por logra boso meta, pa asina duna un aporte na Pais Korsou.
Be the best you can be!!!
Marilse & Migaima
Perfect Image Productions
E fotonan abou ta ilustrá e seminario nan “Impakta ku bo promé impreshon” i “Dress for success” ku a wòrdu presentá dor di Perfect Image Productions na alrededor 50 mama hóben ku ta siguiendo 10 siman di preparashon pa komienso di aña eskolar 2008/2009.
Be the best you can be!!!
Marilse & Migaima
Perfect Image Productions
E fotonan abou ta ilustrá e seminario nan “Impakta ku bo promé impreshon” i “Dress for success” ku a wòrdu presentá dor di Perfect Image Productions na alrededor 50 mama hóben ku ta siguiendo 10 siman di preparashon pa komienso di aña eskolar 2008/2009.
Geplaatst door Perfect Image Productions: op 8:08 PM No comments:
Sunday, December 23, 2007
Flash backs..........2004 to 2007 !!
Geplaatst door Perfect Image Productions: op 3:06 PM No comments:
Monday, December 17, 2007
Subscribe to: Posts (Atom)


text:
Skirbi pa Clyde Harms
Hopi a wordo skirbi caba di “Dunkirk”, e pelicula abromador yen di suspenso cu mi a mira siman pasa na Seaport Cinemas. Mucho mas lo wordo skirbi dia cu e pelicula ricibi tur e Oscarnan cu e lo gana merecidamente. Pero mi ta duda cu algo lo aparece den corantnan mundial di e conexion improbabel di e storia di Duinkerk y e isla di Aruba.
Na Aruba mes, mayoria di hendenan no sa cu hopi di e soldanan Escoces cu tabata staciona na Aruba di 1940 pa 1942 tabata sobreviviente di Dunkirk t cu nan a yega Aruba apenas tres luna despues cu e evacuacion na Dunkirk a yega na su fin. E 4th Batallion di Queen’s Own Cameron Highlanders bou comando di Coronel Colin Muir Barber tabata entre e evacuadonan di Duinkerk.
E Escocesnan a yega Aruba september 1940 pa reemplasa e soldanan Ingles cu tabata na nos isla desde februari di e mes un aña. Supuestamente nan a bin pa relaha y rehabilita prome cu nan bolbe bay frentenan di guera y e comunidad Arubiano a ricibinan calurosamente.
Coronel Colin Barber tabata midi 6 pia y 9 duim y tabata considera e militar mas grandi den ehercito Ingles. Ironicamente el a haya e apodo “Tiny”. No a tarda mucho cu “Tiny” Barber a forma amistad cu “Scotty” Barbour, un paisano ehecutivo di e refineria Eagle casa cu un yiu muhe di un di e comerciantenan mas prominente di Aruba, Señor L. J. M. “Nadie” Henriquez.
Un otro oficial di e grupo cu a forma amistad cu e comunidad Arubiano tabata Mayor Munro. Mayor Munro a introduci e wega hockey na nos isla y el a coach e ekipo di Club Caribe. Bou di su guia Caribe a bira e ekipo mas fuerte di Aruba y tabata gana te hasta e ekipo di e Escocesnan. Caribe tambe tabata gana e ekiponan di Corsow aunke e empleadonan Ingles y Hulandes di CPIM a importa hockey aya hopi aña prome.
Un diadomingo atardi ora mi rumannan y ami a sali di Zondagschool na Kerki Protestant den Wilhelminastraat, un grupo di mas o menos 50 solda Escoces a pasa marchando. Nan tabata tuma parti den un “wandelmars” di 15 km. Espontaneamente, mi ruman grandi y ami a dicidi di cana cu e Escocesnan y nan a mustra di ta contento di ricibi nos den nan grupo. Nos a combersa cu nan y nan a comparti awa di nan veldfles cu nos.
Despues di cana e ruta completo di Playa pa Balashi pa Santa Cruz y bek pa Playa nos tabata cansa, pero hopi contento y orguyoso di a cana tur e oranan cu e Escosesnan, e defensornan di nos isla contra cualkier atake Nazi. Poco mi por a realiza cu e Escocesnan tabata mes mal arma cu nan tabata na Duinkerk y den caso di un atake nan lo no por a haci absolutamente nada. Mi tabatin apenas 10 aña y inocente, pero mi ta corda e dia ey manera ayera.
E soldanan Escoces a keda Aruba te 13 di februari, 1942. E dia ey tropanan Mericano bon arma a yega Aruba y e Escocesnan a bay cu e mes bapor cu a trese e GI’s. Tres dia despues U-Boat 156 a ataka Aruba.
Coronel Colin Barber a wordo condecora cu e medaya di Distinguished Service Order (DSO) pa heroismo durante e evacuacion di Duinkerk y despues el a wordo promovi pa Lt. General pa su actuacion excepcional durante e batayanan di 1944-45 na NoordOost di Europa. Tambe el a ricibi un “lintje” pa compaña e medaya DSO pa indica un promocion den e orde.
Lt. General Barber eventualmente a haya condecoracion di Ridder Comandante den Orde di Imperio Britanico y a wordo nombra Companion den Orde di Bath. Sir Colin Muir Barber a muri 1964 na edad di 67 aña. [email protected]


text:
Minister di Telecomunicacion: A yega asina leu pa cera MIO Aruba
Durante un entrevista cu Minister Richard Arends, el a duna su comentario riba e situacion di Mio Aruba. E ta un situacion cu e mes ta haya desafortuna cu mester a yega asina leu, pero na momento cu un empresa cu ta explota un red di celular e debe cu pais Aruba ta asina halto y no tin miras pa yega na un solucion satisfactorio, e ora den interes di bienestar general y di pais Aruba, e minister a haya su mes obliga di trek in e licencia di Mio pa un debe di rond di 15 miyon di florin. Ta un proceso cu ya caba a cuminsa for di aña pasa. No ta algo di e aña aki y cu awe a yega na e punto culminante.
Basicamente e sistema di e licencianan pa haci uzo di e netwerk ta consisti di dos parti. E prome parti ta un concesion di 7.2 miyon florin cu ta paga cada 10 aña y riba esey tin cada aña tin e sumanan periodico cu tin cu paga. Obviamente Mio tin 8 aña na Aruba, pero e Venootschap cual e doñonan di Mio a adkiri, cual ta un compania cu tabata existi for di 2003, a cumpli parcialmente cu nan debe, a cumpra un empresa cu ya tabata tin dos of ta tres aña di concesion bieu, cu a caduca na 2014, cu tabata falta pa paga y a falta pa paga tambe e concesion nobo cu a inicia na 2014, tabata falta e suma di 7.2 miyon, como tambe e sumanan periodico pa e añanan 2014, 2015, 2016 y 2017. Esey den total ta yega na un suma di 15 miyon.
Arends a purba di yega na un comprondemento e tempo ey, su obhecionnan. Obviamente tabata tin casonan den corte tambe y di es manera mester a warda tambe pa e casonan den corte finalisa y den e casonan mes pais Aruba semper a haya rason di hues y p’esey por a inicia e proceso di desconexion di e netwerk mobil.


text:
Papiamento
Idioma oficial di Aruba
Prome cu 21 di mei 2003 ningun di nan dos, ni Hulandes, ni Papiamento, no tabata oficial na Aruba.
Na Corsou cu Boneiro, Papiamento a bira oficial 4 aña despues, esta na 2007.
Na Hulanda, Hulandes a bira oficial na 1995.
Den e añanan cu a sigui a haci hopi trabou respecto Papiamento tanto como materia den enseñansa como e idioma nacional.
Papiamento den Enseñansa
Historia
Na mayoria di e scolnan catolico, enseñansa tabata na Papiamento. E scolnan di gobierno tabata na Hulandes. Rond di aña 1900 a bin ripara na Corsou cu enseñansa, specialmente na Hulandes, no tawata exitoso.
Tabatin hopi discusion tocante e uzo di idioma di instruccion na scol. Varios maestro, pastoor, y tambe parlamentario Hulandes, tabata propaga Papiamento como idioma di instruccion.
Tabatin varios proposicion pa enseñansa bilingual tambe. E proposicion di Hamelberg na aña 1897, tabata pa duna enseñansa na Papiamento prome, y duna les di Hulandes via Papiamento den e dos klasnan mas halto. E tabata di opinion cu e muchanan mester siña lesa y skirbi bon den nan propio idioma, prome cu nan por siña un idioma straño.
Despues di varios aña di discusion, e ordenansa di 1935 a drenta na vigor. Pa e scolnan na e islanan ABC bin na remarke pa subsidio di gobierno, nan mester a cuminsa uza Hulandes como unico idioma di instruccion. Esaki a pone cu enseñansa na Papiamento tambe a yega na su final e tempo ey.
Desaroyo
Awendia, e situacion ta un tiki diferente. Despues di varios decada, Papiamento a bolbe den scol.
Despues di a ofrece varios estudio di Papiamento Grado Tres, na augustus 2002 a cuminsa cu un estudio di Papiamento Grado Dos na Instituto Pedagogico Arubano (IPA). Aki varios persona a haya formacion como docente di Papiamento.
Despues cu e grupo aki a caba cu exito a sigui un estudio di Bachelor Papiamento. Actualmente tin un grupo di docente di Papiamento a caba Master in Education, Language and Literature of Papiamento na University of Curacao cu a inicia na september 2013.
Na augustus 2003, Papiamento a drenta enseñansa secundario EPB, MAVO, HAVO klas 1-2-3, VWO klas 1-2-3 y enseñansa avansa profesional EPI, IPA. Papiamento como materia ta sosteni principalmente pa e metodo didactico “Cristal”.
E siguiente aña escolar nobo 2015-2016, Papiamento lo sigui como materia den HAVO y VWO klas 4 y consecuentemente te final pa bira un materia di examen.
Proyecto Scol Multilingual
Otro desaroyo den Enseñansa rond idioma Papiamento ta e Proyecto Scol Multilingual cu a keda implementa na augustus 2008 na scol preparatorio piloto. Actualmente Papiamento tanto como lenga di instruccion como materia hunto cu Hulandes, Ingles y Spaño ta den klas 3 di enseñansa basico den 2 scol basico piloto.
Pa mas informacion:
> Proyecto Scol Multilingual (PSML)
Material di Referencia
> Regla di Ortografia di Papiamento, version april 2009 (pdf)
> Vocabulario Ortografico di Papiamento – (Lista di Palabra for di e “Buki blauw”)
> Mas informacion tocante e Ortografia di Papiamento
Mas informacion: Website Papiamento.aw
Noticia
- 05-17-2018 - Feria di Papiamento
- 05-16-2018 - Celebracion pa 15 aña di oficialisacion di Papiamento
- 04-14-2018 - Arte di Palabra ABC 2018
- 02-21-2018 - Dia Internacional di Idioma Materno
- 02-20-2018 - Aplicacion nobo y practico riba website Papiamento.aw
- 02-19-2018 - Celebracion Dia Internacional di Lenga Materno
- 01-21-2018 - 2018 ta Aña di Papiamento
- 12-19-2017 - 20 Buki Nobo na Papiamento pa Mucha y Hoben
- 04-22-2017 - Manual di Gramatica di Papiamento
- 02-21-2017 - Dia Internacional di Idioma Materno
- 02-21-2017 - International Mother Language Day 2017
- 02-21-2016 - International Mother Language Day 2016
- 11-13-2015 - Charla na UA tocante “Un ortografia uniforme pa Papiamento ta factibel?”
- 05-20-2015 - Oficialisacion di Papiamento
- 03-16-2015 - Vocabulario Ortografico di Papiamento
- 07-28-2014 - Vocabulario Ortografico di Papiamento
- 05-28-2014 - Vocabulario Ortografico di Papiamento
- 02-20-2013 - Dictado di Papiamento
- 12-01-2011 - Prome Manual di Gramatica di Papiamento


text:
Federacionnan deportivo cla pa manda nan nominadonan Ken lo bira Aruba su Atletanan di Aña 2016?
Aruba, 10 di februari 2017. Pa 14 aña consecutivo un comision consistiendo di representantenan di e organonan deportivo manera Aruba Sport Unie, IBISA, Ministerio di Deporte hunto cu e reportero y/of redactornan deportivo di prensa, radio y television, den un forma organisa y imparcial ta studia y repasa e curiculo di tur e nominadonan, pa na final scoge e deportista di aña y reconoce e figura deportivo pa su prestacion.
Durante di un anochi di gala lo haci entrega di e maximo galardon na e atleta cu a destaca den e aña deportivo 2016. E evento di galardon, Premio Excelencia den Deporte ta e unico evento cu ta reconoce e trabou duro hiba pa nos miho deportista y dirigentenan den tur edad durante e anja deportivo tras di lomba. For di inicio di e premiacion na aña 2003, atletanan den diferente ramo di deporte a gana e premio maximo y bira Aruba su deportista di aña. Mas cu claro esaki no a bay sin su esfuerso y sacrificio di tanto e atleta y su federacion cu e ta representa. Di e atletanan cu a yega di wordo premia den pasado algun di nan ainda ta activo na Aruba mes, mientras otronan a dicidi di bay biba den exterior y continua cu nan estudio y sigui practica nan deporte preferi. Ta bon pa bisa cu cada anja e federacionnan deportivo ta reacciona den forma positivo, mientras un gran parti for di tempran ta cuminsa traha riba nan nominadonan. Mas cu claro por miho y ta spera cu e anja ki lo haya reaccion di e mayoria federacionnan deportivo afilia.
E comision organisador ta spera cu tur federacion lo haci nan maximo esfuerso pa manda nan nominadonan pa asina e deportistanan di cada ramo di deporte no keda perhudica. E fecha y dia di e gran evento lo ta 24 di maart benidero. Ta spera cu tur federacion lo entrega e informacion di su nominado na tempo esaki mas tarda diaranzon 1 di maart pa asina na e anochi di gala e deportistanan por sinti nan mes honra di a wordo reconoci pa tur e sacrificio y esfuersonan haci den e temporada deportivo 2016 cu e la destaca den dje.


text:
ORANJESTAD – Directiva nobo di Aruba South Little League a keda instala. Recientemente un directiva nobo a keda instala y esakinan lo ta...
ORANJESTAD – Diadomingo un siman prome cu e Baseball Aruba Coaches Clinic, e General Manager di New York Yankees Sr. Brian Cashman...
ORANJESTAD – Diahuebs anochi den un reunion extraodinario, President di Amateur Baseball Bond Aruba Sr. Sherwin Howell unanimamente a informa e ekiponan...
ORANJESTAD – Blue Owls Baseball Organization ta preparando pa cu e siguiente Campeonato di baseball Little League 2018. Nos organisacion BLUE OWLS BASEBALL ORGANIZATION ta uno nobo pero lo continua den a tradicion di ex-Pepsi Cola. Den pasado e organisacion a produci varios...
ORANJESTAD – Pa dos siman, Alex Cora a biba dos bida. E tawata manager di Boston Red Sox di 8or di mainta...
ORANJESTAD – Despues di un par di luna ta structura e pagina virtual di Amateur Baseball Bond Aruba, ABBA ta orguyoso di...
ORANJESTAD – Na anja 2012, Aruba a bolbe hanja importancia den mundo di baseball ora cu Xander Bogaerts tawata cana rapidamente den...
ORANJESTAD – Hensley “Bam Bam” Meulens a habri caminda pa varios pelotero aspira na hunga baseball profesional. E tawata e prome hungador...
ORANJESTAD – Ayera nochi na Centro di Bario Piedra Plat a tuma lugar e entregamento di e uniform di Seleccion di dobbel...
ORANJESTAD – Diahuebs e ultimo selecion nacional di Aruba U12 a sali pa Nicaragua pa e pre-mundial, weganan Panamericano, di baseball. Mester remarca...


text: “World Economic Forum” a introduci e “Global Gender Gap Index” na 2006 cu ta fungi como un cuadro pa capta e magnitut di diferencianan basa riba gender y pa capta nan progreso. Oficina Central di Estadistica tambe ta dirigi su atencion riba e topico internacional aki pa medio di data colecta for di e di cinco Censo di poblacion y vivienda cu a ser teni na October 2010. E termino “gender” ta referi na tanto hende muher como hende homber y con nan relata na otro. Pues igualdad di gender ta referi na e nivel di desaroyo social humano caminda derecho, responsabilidad, oportunidad di e ser humano no ta limita dor di nan sexo. E “Global Gender Gap Index” ta examina e gap entre hende homber y muher den diferente categoria fundamental: educacion, salud, sobrebibencia, participacion economico, oportunidad economico y poder politico.


text:
Aña pasa caba e kier a colga su sapatonan, pero despues di un periodo cortico e la dicidi di tog incorpora su mes den e ekipo di su infancia cu ta e orguyonan di S.v. Bubali pa despues retira di futbol.
Diasabra capitan Theric Ruiz a bisa ayo na futbol caminda Bubali y su ex-ekipo Sv Britannia Aruba a rindi un bunita homenahe na su persona. Mas cu claro tabata un momento emocional pa Theric y su famia como tambe su compañeronan di ambos ekipo. Como hungador Theric semper a resalta den nos futbol y tabata bon conoci como un futbolista completo. E la milita den Bubali, Nacional Soccer Club Aruba y Britannia como tambe den diferente seleccionnan di Aruba, si nos no tin hera den tur e la fungi como capitan di e ekipo of seleccion pesey mes tambe e apodo “The Captain”.
Awo Theric por yega stadion y disfruta di e hobennan cu ta sigui entre otro su paso den futbol y mes lo sigui den futbol veterano FEDEVETA.
Di ❤ nos di 297sports kier a desea Theric Ruiz tur clase di exito y danki pa laga nos disfruta di tur su momentonan brinda den e futbol local. Arubaanse Voetbal Bond – AVB


text:
KOMUNIKADO 24 novèmber 2011
Tarifa pa kas di famia suministrá koriente bèk: 40 sèn pa kiloWatt hour
Willemstad – Den futuro kada kas di famia mes por produsí su koriente i loke e no usa, e por suministrá bèk na e ret. Esaki ta konta tambe pa kompanianan chikitu. Tur luna ta deskontá riba resibu, i na fin di aña ta deskontá finalmente i a base di e resultado final por risibí pago a base di e tarifa di 40 sèn pa kWh. Pa empresanan grandi e tarifa ta 42 sèn pa kWh. Konseho di Minister riba 23 di novèmber 2011 a stipulá e tarifanan pa suministro bèk di koriente produsí den forma duradero i riba eskala chikitu dor di riba 40 sèn pa kWh. E tarifanan aki ta drenta na vigor riba 1 di yanüari 2012. E siguiente fecha pa hasi kambio ta 1 di aprel 2013, segun e prosedura. E “Nota di Maneho Suministro di Koriente Duradero riba Eskala Chikí Kòrsou” a keda stipulá riba 16 di novèmber 2011 i awor a stipulá tambe tarifa pa suministro bèk di koriente. Den e Nota di Maneho tin pará e kondishonnan i preskripshonnan pa produkshon di koriente riba eskala chikí dor di kasnan di famia i usuarionan komersial. E Nota di Maneho aki ta un elaborashon mas aleu di e “Nota di Maneho Regulashon di Suministro di Koriente Kòrsou 2011‐2015” ku Konseho di Minister a stipulá riba 16 di febrüari 2011. E Nota di Maneho aki ta deskribí e vishon i intenshonnan di maneho di gobièrnu riba tereno di suministro di koriente. Energia duradero E maneho di koriente di gobièrnu ta dirigí entre otro riba stimulashon di produkshon i uso di energia duradero a base di fuentenan limpi ku pais mes ta disponé di dje, manera solo i bientu. Pa fasilitá e produkshon i uso tabata nesesario pa regulá dos aspekto: produkshon duradero riba eskala chikí i konekshon di e instalashonnan pa produkshon duradero riba eskala chikí, riba e ret públiko di koriente. Awor Aqualectra tin e obligashon pa konektá kada ekipo pa produkshon duradero riba eskala chikí di koriente pa propio uso òf pa un grupo chikitu di persona òf organisashon, riba su ret di transporte i distribushon. E ekipo mester kumpli ku kondishonnan di konekshon i otro preskripshonnan tékniko. E konekshon ta trese kuné e posibilidat di suministrá koriente bèk.
Pagina 1 van 3
Suministro bèk Ora e usuario di energia di solo òf bientu ta konektá riba e ret di Aqualectra, e por suministrá koriente di mas ku e no ta usa na e ret; esaki ta loke ta yama ‘suministro bèk’. Esaki ta posibel a base di kondishonnan i preskripshonnan estrikto. Netmetering Es ku a hasi produkshon duradero riba eskala chikí i ku ta suministrá bèk na Aqualectra, ta keda kompensá a base di deskontá (verreken) entre e suministro bèk i e kompra for di e nèt públiko. Esaki ta e loke yama “netmetering” òf “traha a base di saldo”. Pa kasnan di famia i empresanan chikí ta deskontá te 10kW riba un base mensual. E kWh ku suministrá bèk ta keda deskontá 1:1 ku e kWh ku Aqualectra suministrá. Den e kaso di deskontá aki ta usa pues e tarifanan di suministro, pues e tarifanan di Aqualectra. Si un kas di famia a suministrá bèk na e ret mas ku el a usa, esaki ta resultá den un saldo positivo di kWh pa e kas di famia, ku ta pasa over pa e siguiente luna. Na final di un aña kalendario, si a sobra un saldo positivo o krédito akumulá, Aqualectra ta paga a base di e tarifa di suministrá bèk, pues 40 sèn pa kada kWh, na e usuario. Despues ta kuminsá un siklo nobo di suministro i suministro bèk. Pa e usuario komersial ku tin kapasidat di produkshon di mas ku 10kW te ku 1 MW ta konta ku no ta deskontá. Aki Aqualectra ta paga tur luna pa kada kWh suministrá bèk dirèkt e 42 sèn pa kWh. Pues no ta deskontá i traha a base di saldo. Rekuperá E meta di e tarifanan pa suministro bèk ta pa duna esnan ku ta produsí koriente duradero riba eskala chikí un kompensashon adekuá pa e energia duradero ku nan ta produsí i entregá na e ret. Di e forma aki nan por rekuperá nan invershon den instalashonnan manera pènel di solo den un tempu rasonabel. Balansa Mester tin un balansa si: suministro bèk i e tarifanan pa esaki no mester trese kostonan irasonabel kuné pa Aqualectra, mirá for di un punto di bista di negoshi. Esaki ta lógiko, ya ku Aqualectra tin i ta mantené e responsabilidat pa ku e ret di públiko di koriente, i komo back‐up pa tur kas di famia i organisashonnan na Kòrsou. Pues no por hinka Aqualectra den un situashon di riesgo. P’esei a pone un límite na ekiponan di produkshon. Pa kasnan di famia i empresanan chikí a stipulá e límite na 10kW, i pa usuarionan komersial a pone komo límite 1MW. Pa
Pagina 2 van 3
e dos tiponan aki di produkshon riba eskala chikitu no tin mester di konseshon; pa produkshon riba eskala mas grandi ku esaki, si tin mester di konseshon. [FIN DI KOMUNIKADO] Teksto pa foto: E maneho di koriente di gobièrnu ta dirigí entre otro riba stimulashon di produkshon i uso di energia duradero a base di fuentenan limpi ku pais mes ta disponé di dje, manera solo i bientu. Nota pa redakshon– no pa publikashon
Pa mas informashon:
Jacques Heide Bosero kampaña publisitario di Maneho Nobo di Koriente Tel. 5133717
Pagina 3 van 3
Papiamentu Komunikado


text:
Frakshon di MAN a tuma nota di e diferente informashon i deklarashonnan tokante fondonan ku a pone disponibel pa drecha e kompleho deportivo na Barber.
Frakshon di Man ta lamentá ku un proyekto asina ku lo a trese diferente benefisio deportivo pa pueblo di Bándabou ta ser afektá ku diferente akontesimentu no positivo i tendensioso. Ya ta diferente kaso kaba ku nos ta tende kaminda a pone fondonan públiko disponibel pa un òf otro fundashon òf institushon pa traha na bienestar di deporte pero e fondonan aki ta haña otro destinashon sin duna kuenta i rason na Gobièrnu i na komunidat.
Frakshon di MAN ta para pa transparensia i ta urgi Minister Enseñansa, Siensia, Kultura & Deporte sra Marilyn Alcalá-Wallé pa investigá i trese klaridat mas lihé posibel den e kaso aki ku ta di gran importansia pa e pueblo di Bándabou. Lo ta bon pa trese klaridat ki destinashon a duna na e fondo ku a ser pone disponibel i ken ultimadamente ta responsabel pa esaki.
Nos ta konta ku den tempu kòrtiku lo bin un investigashon pa trese klaridat den e asuntu aki di manera ku tantu e pueblo engeneral komo mundu deportivo riba nos isla por tin siguransa ku e sèn ku a pone pa deporte enberdat a ser gasta.


text:
Kámara di Komersio
Kámara di Komersio i Industria ta un instituto di i pa e mundu empresarial, ku ta para pa merkado liber. Doñonan di empresanan ta lanta un fundashon asina aki pa protehé nan interesnan. E miembronan di e fundashon ta e empresarionan lokal i nan ta esunnan ku ta skohe e Hunta di Maneho. Esaki ta un tipo di órgano konosí rònt mundu, usualmente regulá pa lei.
Un kámara di komersio tin e siguiente propósitonan:
- Promové komersio lokal
- Trata di haña regulashonnan na interes di komersio
- Kolektá informashon i statistik pa uso di su miembronan
- Promové komersio liber
Orígen[editá | editá fuente]
E promé kámaranan di komersio a wòrdu fundá na aña 1599 na Oropa. E kámara di komersio na ingles mas antigua ta Glasgow, Eskosia i a wòrdu fundá na aña 1783. Tin sierto evidensia ku den historia tabatin sierto formanan primitivo di organisashonnan komersial, speshalmente na medio oriente, asta promé ku e era kristian.
Linknan eksterno[editá | editá fuente]
Sitio ofisial di Kamara di Kámara di Komersio i Industria di Kòrsou


text:
ORANJESTAD – E conew Arubano (Sylvilagus floridanus), cual probablemente a wordo introduci na Aruba
dor di e Indjannan mas cu tres mil aña pasa como un fuente di alimentacion. Desde e introduccion di e
Conew, el a sa di colonisa su mes como un parti di nos ecosistema. E conew por adapta su mes hopi bon
y por biba den diferente tipo di habitat incluyendo Aruba su vegetacion distincto unda cu e por come
diferente tipo di yerba y mata chikito.
Aruba su conew tin un color bruin/shinishi y su barica ta blanco. E characteristica di su lananan blanco ta
extende te na su rabo unda e color ta bira visibel ora cu e core bai. E conew por crese te cu un grandura
di 40 centimeter largo durante su 3 aña di bida. Ya na 2 pa 3 luna e conew a madura suficiente pa por
reproduci. Un conew hembra lo busca lugar adecua pa su neishi bow di mata of piedra unda cu e ta
cubri esaki cu su lana. Un conew por duna lus 3 pa 4 bes pa aña cu un promedio di 5 baby den cada nest.
E mama ta bishita e babynan un pa dos biaha pa dia pa cria nan durante un periodo di 2 pa 3 siman. Y ya
entre 4 pa 5 siman e babynan ta independiente.
E conew di Aruba ta un especie cu ta na peliger di extinction y ta protehi pa ley. Ta sospecha cu e
cantidad di conew a baha durante e ultimo añanan dor di un aumento den actividad humano cu a causa
entro otro perdida di habitat, invacion di e Boa Constrictor y bestianan di cas manera pushi y cacho.
Sinembargo, Parke Nacional Arikok a nota varios ocacion unda cu ta raporta mas y mas conew den
diferente area rond di nos isla, como tambe den Parke Nacional Arikok. Esaki por ta relaciona cu e
temporada di secura caminda cu e cantidad di Boa lo a bira menos. Dado momento cu presenta un paro
cortico pa loke ta e peliger pa e conew nan lo por reproduci y aumenta relativamente liher.
Lamentablemente a tuma nota cu e Boa su cantidad a bolbe cuminsa subi cu e temporada di yobida cu
Aruba a ricibi ultimo, cual por conduci cu e cantidad di conew por bolbe sufri dor di e colebra invasivo e
Boa Constrictor banda di e otro presionnan cu nos conew tin.
Abo tambe por yuda nos Conew:
– Yuda reduci e poblacion di Boa; Yama PNA (585-1234) durante horario di oficina) of manda nos
un mensahe via Facebook pa cualkier ayudo pa gara un Boa. Tambe nos por asisti den determina
si e colebra ta uno endemico di Aruba manera e Santanero of Cascabel.
– Mantene tur mascota di cas serca; sigura cu un cacho y of pushi no ta bandona nan cas y bira un
peliger pa nos fauna natural. Por yuda asegura tambe cu e poblacion di cacho y pushi ta poco
mas controla por medio di sterilisacion of castracion.
– Semper core cu cautela den area nan serca di naturalesa. Preveni di core anochi den area nan
di naturalesa; E conew ta activo principalmente den oranan di atardi/anochi y mainta trempan.
E luz di un vehiculo ta bruha nan cual ta hasi cu e auto por dal e conew cu un consecuencia fatal.


text:
E team di futbol SV Dakota ta den semi final di e campeonato di Copa Betico. SV Dakota lo ta enfrentando Britannia den un wega di revancha, unda cu nan a perde un wega den e prome rond di e campeonato di Division Honor.
Pa David Abdul, coach di SV Dakota, no ta algo nobo cu e team ta den semi final di Copa Betico. SV Dakota tin e meta ta pa bira campeon den Copa Betico y tur otro copa. P’esey e ta un wega importante pa SV Dakota, di cual asina aki nan ta prepara p’e campeonato di Division Honor di Arubaanse Voetbal Bond, cual nan ta na prome luga. “Por spera hopi di Dakota. Nos ta bin pa gana e Copa Betico”, asina David Abdul a expresa orguyoso.
Diadomingo awo dia 21 di Januari pa 6:00pm SV Dakota lo ta hungado. Ta spera e fanaticonan grandi di Dakota yega pa asina apoya e team. E team cu lo ta hungando ta uno cu combinacion di hobennan y experiencia, cual hungadonan ta yega training pa prepara p’e siguiente wega.
Capitan di SV Dakota, Ferdinant Robert ta orguyoso di e presentacion di e team, cual lo hunga e fin di siman aki e semi final. Den e campeonato di AVB e team ta bayendo bon di cual nan tin 1 wega perdi den henter e campeonato. Na e momentonan aki SV Dakota ta preparando nan mes p’e campeonato di Copa Betico, unda nan lo ta enfrentando Britannia e fin di siman aki.
“Mi ta kere cu e animo ta basta halto, e entusiasmo. Mi ta kere cu cada hungado ta enfoca riba e meta, cual ta campeon”, asina Ferdinant Robert a subraya. Despues di e break na December, SV Dakota a cuminsa train bek na inicio di Januari unda cu nan a train fuerte den e parti di condicion. Tambe nan a enfoca riba e parti tactica.
P’e team e campeonato di Copa Betico ta un campeonato di preparacion, di cual e hungadonan por gara nan ritmo bek y prepara p’e campeonato di AVB. Na comienso di e campeonato tabatin algun hungado nobo y e hungadonan a adapta lihe na e team. Esaki a pone cu e team a compila bon y esey a pone cu SV Dakota tin un bon racha. “Tur esey ta danki na e esfuerso di ekipo”.
SV Dakota cla pa Britannia den Copa Betico Croes
E team di futbol SV Dakota ta den semi final di e campeonato di Copa Betico. SV Dakota lo ta enfrentando Britannia den un wega di revancha, unda cu nan a perde un wega den e prome rond di e campeonato di Division Honor.


text:
ATENCION: un alerta pa biento duro ta na vigor te proximo aviso…
Pronostico di tempo pa diasabra anochi: levemente te parcialmente nubla y generalmente seco. Den marduga y diadomingo: parcialmente nubla cu chens pa un awasero pasahero.
Temperatura maximo 31 grado Celsius y temperatura minimo 25 grado Celsius.
Solo lo baha awe nochi 06:36 pm y lo sali maƱan mainta 07:06 am.
Biento: modera te basta fuerte for di generalmente direccion oost; forsa 4 te 5 (20 te 39 km/ora, 11 te 21 nudo). Den dia fuerte te duro, tin bes hopi duro den rafaga;
forsa 6 te 8 (40 te 74 km/ora, 22 te 40 nudo)
Situacion general di tempo:
Den proximo 24 ora de bez en cuando mas nubia lo pasa riba e isla cu principalmente den oranan di marduga y mainta trempan chens pa un awasero pasahero. Resto di dia lo keda generalmente seco. Diferencianan di precion di aire den area di Caribe ta relativamente grandi, motibo pa cual den region local un biento duro te hopi duro lo supla den rafaga.
Condicion di lama:
Olanan di lama lo ta for di direccion oost cu haltura di 5 te 8 pia; e olanan di mas halto lo ta na costa noord te noordwest di e isla. Ta pidi usuarionan di lama pa tene cuenta cu e biento duro te hopi duro cu ta supla lo hasi lama localmente bastante bruto.
Temperatura di superficie di lama: 25 grado celsius.
Fenomenonan special: ningun
Registracion di temperatura (celsius) y awasero (mm) den ultimo 24 ora:
Airport max 31 / min 26 / 0.0
Sero blanco max 31 / min 26 / 0.0
Pronostico di tempo pa comienso di siman:
parcialmente nubla cu un awacero pasahero. Biento lo ta for di direccion generalmente oost y modera te basta fuerte; den dia fuerte te ocasionalmente hopi duro den rafaga;
temperatura max / min lo ta: 30/25


text:
Willemstad - resientemente departamento di Asuntunan Públiko (ántes Kranshi) a tuma nota ku un kantidat grandi di siudadanonan ta renobá nan pasport hopi tempu promé ku e ta vense.
Konsekuentemente esaki ta trese lista di espera muchu largu sin ku tin mester. Nos a konstatá ku tin un persepshon inkorekto tokante biahamentu pa algun pais ku e pais ta eksihí ku e pasport mester tin 6 luna di valides.
E departamento di Asuntunan Públiko ku ta parti di e ministerio di Gobernashon, Planifikashon i Servisio Públiko ke trese algun informashon p’asina aliviá e tempu di espera. Ta un echo ku e tempu di espera ta un poko largu i ku mas serka nos yega e periodo di vakashon e lista ta bira mas largu. Departamento di Asuntunan Públiko durante último añanan a hasi algun kambio ku a redusí e tempu di espera drástikamente. Entre otro a introdusí overtaim i sita online spesial pa esaki.
Sinembargo semper tin espasio pa mehorá. Ku kolaborashon di tur esnan interesá pa un pasport nos por alkansá un situashon efisiente i efektivo. Trahando huntu nos por hasi e lista di espera mas kòrtiku ku tin aktualmente. Den komunidat ta sirkulá e informashon ku na momento un persona ta biaha pa Merka su pasport mester tin un periodo di 6 luna di valides. Konsekuentemente e persona aki ta pidi un sita mas tempran ku ta nesesario pa kambia su pasport. Departamento di Asuntunan Públiko ke enfatisá ku tur siudadano Hulandes por biaha pa Merka ku un pasport ku ménos di 6 luna di valides.
Den e kuadro aki, nos ke hasi un apelashon fuerte i amabel na tur esnan ku di un forma u otro ta òf tin ku kambia nan sita i nan a traha un sita nobo pa kòrda anulá e sita ku nan tin traha anterior. Asina aki nos por baha e lista di espera mas tantu posibel i otronan ta bini na turno mas tempran.
Pa mas informashon por yama Bentana di Informashon na number 0800-1515 òf konsultá e wèpsait di gobièrnu na: www.gobiernu.cw .


text:
Anne Frank
Annelies Marie "Ane" Frank; 12 di June 1929 na Frankfurt am Main – kuminsamentu di Mart 1945 na Bergen Belsen) ta un di e hudiunan mas renombra i diskutí na mundu ku a pasa den e holocausto. Atmira pa e kalidat di su skibimentu su diario a bira un di e bukinan mas lesa na mundu anto e basis ta hopi cine.
Nanse na e suidat di Frankfurt am Main na Alemania, e la biba mayoria di su bida na Amsterdam na Hulanda. Pero na nationalidat e tabata konsidera Aleman te ku 1941, ora e la perde su nationalidat dor di leinan antisemetiko di Nazi Alemania. E la haña fama pa medio di su diario ku ta dokumenta su eksperiensianan skondiendo durante e okupasion Aleman di Hulanda durante e Segunda Guera Mundial
E famia Frank a muda di Alemania pa Hulanda na aña 1933, e mesun aña ku e partido Nazi a haña poder na Alemania. Pa kuminsamentu di 1940 nan tabata pega na Hulanda dor di e okupasion Aleman. Ora persikushon aleman a eskala na July 1942, e famia a bai skonde den un kamber skondi patras di e oficina di tata Otto Frank. Despues di dos aña e grupo a keda gara e a wordu hiba na kamp di konsentrashon. Anne anto su ruman, Margot a wordu hiba na kamp di konsentrashon Bergen-Belsen kaminda nan dos a muri di thypus na Maart 1945.
Su tata Otto, e uniko sobriviviente a haña e diario warda i a publik'e na 1947 na Hulandes.


text:
CTB ta kontentu ku e vuelonan adishonal di KLM pa Kòrsou
WILLEMSTAD - 31 di yüli 2014:- Ofisina di Turismo di Kòrsou (CTB) huntu ku Minister di Desaroyo Ekonómiko, sr. Stanley Palm ku grato plaser a risibí e notisia ku KLM lo agregá 2 vuelo mas pa Kòrsou entrante novèmber 2014.
Adishonal di e vuelonan diario ku KLM ta ofresé entre Amsterdam i Kòrsou, entrante novèmber 2014 lo tin vuelo èkstra riba djaluna i djarason ku lo tin un orario di salida mas lat for di Amsterdam ku ta brinda mas oportunidat pa otro destinashon den Europa konektá riba e ruta. Den e periodo di fin di aña lo tin 2 vuelo adishonal pa akapará e demanda den e ‘holiday season’
Sigun Minister Palm ‘ E merkado Europeo ta unu hopi importante pa nos isla, e vuelonan adishonal lo fortalesé e merkado aún mas’.
CTB den estrecho koperashon ku CHATA lo bai prepará i ehekutá un plan di merkadeo agresivo pa por logra trese mas turista for di Europa riba e vuelonan adishonal aki.
Esaki ta otro paso pa engrandese e turismo di Kòrsou.
Pa mas informashon di vuelonan di KLM por check: www.klm.com.


text:
ORANJESTAD – Aruba Airport Authority N.V. (AAA) a cuminsa 2017 riba un nota positivo considerando e cantidad di pasahero y movecionnan di trafico aereo cu a wordo procesa den e prome fin di siman di 2017, conosi como “Super Weekend”. E prome fin di siman despues di Aña Nobo historicamente ta e temporada mas ocupa pa trafico di pasahero na Aeropuerto Internacional Reina Beatrix mirando e cantidad di pasahero cu ta yega y sali for di Aruba despues di e temporada di fin di aña. NoticiaCla.com mes a tuma nota cu cada 4 minuut un avion tabata aterisa riba p.e. diadomingo.
BON PLANIFICACION
Un biaha mas bon planificacion y coordinacion entre tur stakeholder, departamento y empleado na aeropuerto tawata sumamente importante pa asina por maneha e cantidad di pasahero y movecion di avion durante e weekend cu a pasa. Un poco mas cu 22.200 pasahero y 316 movecion di trafico aereo (tanto avionnan priva y comercial) a wordo maneha den e periodo di 2 dia. E operacionnan na e nivelnan mas halto di seguridad, hunto cu procesamento eficiente y efectivo di pasahero, a resulta den un experiencia positivo pa e miles di personanan biahando door di nos aeropuerto.
E resultadonan aki ta tuma un cantidad tremendo di coordinacion, planificacion y compromiso di parti di un cantidad di partner di aeropuerto, y e resultado di e fin di siman tras di lomba no lo por tabata posibel sin e esfuersonan di US Customs and Border Protection, Imigracion Local (IASA), Departamento di Border Police na aeropuerto, Douane di Aruba, Air Navigation Services Aruba N.V. (ANSA), Aruba Tourism Authority (ATA), e aerolineanan, e ground handlernan, Departmento di Transporte Publico (DTP), e taxistanan, operadornan di concession y F&B, ASAP Services, Total Services, FMSA, Universal Aviation FBO, Flexo, Aruba Security and Crime Prevention y e ekipo di AAA entre otro.
TEAMWORK
CEO di AAA Sr. James Fazio: “Ta di mira atrobe cu bon teamwork cu tur e partnernan di aeropuerto ta sumamente importante pa nos tin un Super Weekend exitoso. Tambe, e ultimo ekiponan tecnologico cu a wordo poni y e cambionan den nos facilidadnan na aeropuerto a yuda tremendamente pa atende e cantidad di pasahero den tempo record. E tabata impresionante pa mira cada empleado bai e extra miya pa sigura e servicio adecua na nos pasaheronan y mi kier gradici cada un persona cu a haci un diferencia durante e Super Weekend! E ta impresionante kico por wordo logra cu e focus y compromiso corecto. Bon trabou tur hende!” Fazio a finalisa bisando.
(ADVERTORIAL)
ORANJESTAD - Siman pasa, riba 15 di mei, ATIA a wordo informa di un problema cu un di e barconan den uso di e compania “King Ocean” rumbo pa entre otro Aruba. E barco concerni a hanja problema mecanico y consecuentemente a desvia pa Jamaica caminda e barco aki a wordo repara. E problema cu esaki a causa pa Aruba tawata grandi, causando cu basta producto y, mas importante, fruta y berdura no tawata disponibel na Aruba. Asina e gremio comercial ATIA ta raporta den un comunicado. Segun e gremio, Aruba ta depende hopi ariba e barco di King Ocean pa mayoria di comestibel y mercancia cu ta drenta Aruba, y e incidente cu e barco aki a mustra e consecuencia cu restraso of desviacion tin ariba economia di nos isla.
ORANJETAD – Diaranson un di e bapornan crusero mas grandi di mundo a bishita Aruba. Minister di Turismo Dangui Oduber a yama bon bini oficialmente na e barco crusero Freedom of the Seas di e linea crusero Royal Caribbean International durante e ceremonia oficial di e call inaugural.
ORANJESTAD - Aruba Hotel and Tourism Association (AHATA) a organisa e tayer “Outsmart Cyber and Privacy Threats”. Miembronan di AHATA a ricibi informacion riba e ley di privacidad. Ashley Jackson di Dykema y Paul Marchena di Atlas Risk Solutions tabata e oradornan di e tayer, nan a splica den detaye riba e ley di privacidad cu lo drenta na vigor dia 25 di Mei proximo. Ambos orador a trata henter e ley di privacidad, e proceso di cumplimento, con pa evita riesgonan, y tambe con pa sigura contra di e riesgonan.
(ADVERTORIAL)
ORANJESTAD - Ora bo dia di suerte yega, no tin duda cu ta pa bo e la yega. Ashline a pasa Lucky Trailer y a cumpra diferente numbernan. Esun cu a sali ganado ta 6453 signo Leo. E la inverti solamente un suma chikito di 50 cen na e numbernan cu a sali y asina a resulta e feliz ganado di 12.500 florin. Zodiac ta haci otro hungado un feliz ganado. Hopi pabien!


text: Un polítiko o mandatario di buena fe sa ku ora su pais ta bankarota esei kiermen ku no por paga pa importashon di merkansia i servisio, ku plaka den sirkulashon ta bira skars, ku e sistema bankario komersial ta kai den otro i finalmente ta yega na un situashon ku no tin konfiansa, ku gobièrnu no por paga su debenan (kompletamente). Pues un situashon sumamente penoso ku tin konsekuensia pa bo presupuesto, balansa di pago, ekonomia i empleo kondusiendo na fuga di kapital i prinsipalmente deterioro di e situashon sosial. Nos pais no ta bankarota. Ta remarkabel kon e arkitéktonan di “voodoo finance” a ninga ku nos tabata den un debakel finansiero ku a kondusí na un ‘aanwijzing’ di Ulanda na 2012, pero ku awor ta grita ku nos ta bankarota, miéntras nos no ta. Tambe ta normal ku un polítiko o mandatario di buena fe ta bringa pa su pais no keda deklará bankarota loke normalmente ta keda hasí dor di instanshanan internashonal i independiente manera Standard and Poor Moody’s i IMF. Aki, sin aparente sosten di Banko Sentral, Ministerio di Finansa, CFT i sektor privá ni institutonan internashonal, e Promé minister temporal ta sali deklará nos pais bankarota. Ta masha importante pa Staten den un reunion urgente yama tantu e Promé minister i minister di Finansa temporal, pa nan bin splika nos situashon. Ta importante ku ta tende opinion di entre otro nos ekspertonan finansiero di Banko Sentral, CFT, Ministerio di Finansa i tambe e Asosashon di Bankeronan Komersial. Tambe ta importante pa nos traha i yega na un ofensiva pa informá internasionalmente kiko a i ta pasa na Kòrsou. No por tin duda ku e lokual e minister a sali bisa ta devastador pa nos klima di invershon i desaroyo sosio-ekómiko, prinsipalmente pa e hòmber humilde ku ya kaba tin’e difísil. Atrobe nos ta mira kon devastador ta ora bo laga finansa den man di hendenan ku sa tiki di e materia aki.


text:
Pa promé bia, Media School ta duna mas ku 30% di deskuento riba tur kurso ku ta kuminsá den dezèmber. …
Alumnonan di AGO den Workshòp na Mediaschool Aña eskolar 2017-2018 a start i manera ta kustumber, hopi skol ta tene …
16 Website den 5 dia! Un logro Grandi pa kursistanan di Website. Den e siman tras di lomba, Media School …
Ta hopi ta e personanan ku a presensiá e Anochi di Informashon di Media School. Tur aña di nobo Media …
Workshòp di Media pa Adulto Den luna di Juni, Media School ta start ku kursonan di media speshalmente pa adulto-, desempleado-, …
MEDIA BOOTCAMP For the 5th year on Curaçao!!! There are a great quantity of people on Curaçao, young and old, that …


text:
-
3:42Lalo Y Los Descalzos — Mi Amiga, Mi Esposa Y Mi Amante3:04Cesar Perez-Mi Amiga Mi Esposa Y Mi Amante.cover De Rigo Tovar0:22Rigo Tovar — Mi Amiga, Mi Esposa, Mi Amante (Www.mdindir.net)2:30Omar Ruiz — Mi Amiga Maria Juana3:20Mi Amiga Mi Esposa Y Mi Amante — Grupo Advertencia3:06Mi Amiga Mi Amante-Conjunto Azabache (Epicenter)2:50El Cifickzer — Mi Amiga Mi Esposa Y Mi Amante3:37Eres Mi Amiga O Eres Mi Amante — Jr Z Ft Gns -(Remix)3:05Lencho — Mi Amiga, Mi Esposa Y Mi Amante4:3205.mi Amiga, Mi Amante — Joshua El Problematiko Ft Mcmakroz
Зarpyзka
-


text:
Na e momento aki e aumento di salario minimo no tabata na su luga paso ningun dia KvK, ATIA y otro gremionan a ser informa manera mester ta pa e comerciante tabata prepara segun Sr. Ernst Mohamed.
Na comienso di aña KvK a sinta cu full gobierno y nan a bin na cierto areglonan y caminda cu lo respeta y informa otro. Di nan parti, KvK a mantene nan banda. Nan ta sumamente desapunta, ya cu atrobe comercio lo tin cu paga pa algo cu gobierno ta impone.
KvK no ta contra di un aumento di salario, pero mester wak ki ora ta impone algo asina y si ta prudente pa haci algo asina. Esaki lo trece mas gasto pa e comerciante y esey lo refleha den e prijs di e producto. Y al final niun hende no a bay dilanti. E empleado ta haya 100 florin di aumento pero un producto por costa 150 florin.
E aumento mester a bin, despues di un dialogo. Nan no ta contra, pero e timing di 1 Augustus, y normalmente comercio su bukinan ta cumisna 1 Januari y e ora nan mester ahusta nan bukinan. Esey tambe ta gasto. Cada rato cosnan asina ta gasto. Dado momento mester pensa si gobierno ta pensa ariba comercio. Dado momento comercio no por carga tur e pesonan aki mas. Aworaki WEMA tambe lo cera un di su filiaalnan. Den caya grandi, un pa un tur luga ta cera. Dus tin un razon pakico comerciante ta paga. E por ta e- commerce, economia ta malo. Esaki ta bon, pero pa ken?
A mustra Sr. Mohammed ariba e hecho cu Minister di Finansa Sr. Angel Bermudez a bisa cu tur hende tabata sa for di Februari pero cu e proceso mester cana su caminda. Segun Sr. Mohammed, informacion cu nan ta dispone di dje, cu esaki mester a bay for di Februari y pakico no a haci esaki for di Februari. Segun Sr. Mohammed nan ta introduci esaki 8 di Augustus cu forsa retroactivo pa 1 di Augustus. Mester a haci’e na un manera cu tur hende ta contento cun’e. Unico cos cu KvK ta comenta ariba dje ta cu nan no ta contento con esaki a cana y cu na e momentonan aki. Nan no ta contra di un aumento di salario, pero ta haci’e sin consulta cu e comerciantenan. E no ta afecta solamente e salario, pero tur otro gasto, manera seguro, AOV, pensioen. Tur eseynan ta bin acerca, segun Sr. Ernst Mohammed di KvK.
Sr. Mohammed ta di opinion cu pa loke ta e aumento mester a pensa bon y introduci’e na un manera cu tur hende ta bay di acuerdo cun’e. Na e manera aki ta impon’e ariba e comerciante, y no tin nada cu nan por haci ariba esaki. Si mester aumenta e salario minimo of no, e gremionan mester wordo involucra den esaki. Y na ningun momento KvK of ATIA no tabata involucra den esaki. Si esaki wordo discuti di diferente banda, tur cos ta di duna algo a cambio, manera un incentivo di impuesto, pero no ta asina cu cada biaha abo como gobierno ta impone. Aki rato e comerciante mester cera su negoshi pasobra cu e no por sigui carga tur e peso cu esaki ta trece cun;e. E ta algo incorecto y e no ta husto. Punto di bista di KvK ta cu nan no ta contra di e aumento di salario, pero ta contra di e manera con e cosnan aki ta bayendo segun Sr. Mohammed.
Sr. Mohammed ta sigui splica cu ta mei mei di aña, cambia tur bo contractnan, y cera y habri bo bukinan, esey no ta trece e gastonan di salario so, pero tambe e gastonan di e cambio cu mester wordo haci. Mientras cu si a anuncia e aumento pa 1 Januari, ta duna tur hende chance amplio pa nan ahusta tur e contractnan di awo, pa nan ahusta tur e gastonan cu ta bin di awo, pa balanza bo budget. Hopi comerciante no ta bay kibra cabes mas kico pa haci pa nan cubri nan gastonan, pero ta gewoon subi prijs.
Un fecha mas delanta lo ta ideal, manera 1 di Januari 2018, pero atrobe den combersacion, unda cu tur hende ta di acuerdo cu esey. Y na ki haltura tambe. Y pa nan haci un estudio den ki impacto esaki tin den e mundo comercial, segun Sr. Ernst Mohammed di KvK.


text:
Tanto Cuenta Epi
Fundacion Bon Nochi Drumi Dushi ta gradici
For di aña pasa un grupo di boluntario di FBNDD, cu normalmente ta custumbra di bishita casnan di famia y lesa storia pa e yiunan chikito na cas, a hiba e proyecto di lesamento aki den un dimension nobo, mas bibo y actualmente hopi gusta. A cuminsa cu e proyecto di Tanto Cuenta presentando storianan dramatisa den varios bario di Aruba.
Transmiti cuenta oral di adulto pa mucha ta un forma tradicional den hopi cultura. Den nos cultura nos ta custumbra cu contamento di storia oral for di tempo di nos wela y bisawela. Storianan di spirito, di alma malo pero tambe di kabouter y gigante semper a capta atencion di grandi y chikito. Hopi storia di antes ainda ta bibo den nos memoria; nan durabilidad atraves di tempo cerca cada un di nos ta consta e importancia di nan contenido, mescos cu nan poder di a deleita nos, desaroyando creatividad, fantasia y siña nos moralnan di bida.
Cuenta di hada ta un bunita forma di duna e muchanan e oportunidad di conoce y saborea tur e personahenan di cua nan welonan y mayornan a crece cu nan. Cuenta di hada den forma actua ta laga e muchanan biba cu tur e personahenan cu nan conoce atraves di storia conta.
Diasabra , 20 di november, un biaha mas publico di Aruba por a gosa di un anochi spectacular yena cu fantasia, magia y hopi color. EPI tabata e cuna di presentacion di tres cuenta di hada treci dilanti pa un elenco forma di boluntarionan di Bon Nochi Drumi Dushi. Desiree Correa, cu tambe ta forma parti di Tanto Cuenta, ta e traductor di e storianan di hada y fuera di traha e guion pa e elenco, e ta supervisa y conseha tur ensayo. E storianan cu a presenta ta cuentanan reconoci mundialmente, pero tambe gusta pa e publico di Aruba. E publico presente diadomingo 20 di november, a gosa masha hopi y por spera cu den futuro cercano Tanto Cuenta lo amplia su repertorio di cuenta di hada cu storianan nobo. Den luna di maart 2017 Tanto Cuenta lo start su biahe rond di Aruba bon ekipa cu cuentanan nobo y gusta pa chikito y grandi.
Finalmente Fundacion Bon Nochi Drumi Dushi kier gradici cada persona cu durante aña 2016 a colabora di un of otro forma cu nan; e boluntarionan cu contamento di storia na cas, e elenco di Tanto Cuenta cu presentacion den e barionan, sponsernan, tur esnan cu a colaborado cu e actividadnan organisa durante aña, medionan di prensa, mayornan, muchanan y henter pueblo di Aruba, cu a sostene Fundacion Bon Nochi Drumi Dushi den su empeño pa stimula e placer di lesamento den nos comunidad.
Pa medio di e articulo aki tambe, FBNDD kier manda su mas grandi deseo pa tur famia aki na Aruba; cu e dianan di fiesta por ta yena cu pas, harmonia, salud y felicidad den cada hogar. Cu cada un di nos por disfruta y comparti den famia e momentonan di trankilidad den harmonia di un buki, pa asina aleha nos di tur cos negativo y habitual y conecta nos cu e mundo magico di lesamento.


text:
Den fin di siman un agente policial di fam Wester a wordo gara ta core den verboden ariba e Green Corridor, treciendo trafico den peliger. Ta danki na Dios cu nada no a pasa. Pero pa mando policial, esaki no ta permitibel y a dicidi di manda Sr. Wester cas pa algun dia te ora e caso cu ta bou investigacion actualmente, keda cla maske cu e no a kibra su auto ni ocasiona daño na tercera persona. Pero un cu si a causa daño na material di Land Aruba no a haya castigo, pasobra su tata ta hefe di Bizo.
Pero loke si ta hala nos atencion, ta e hecho cu tin un polis cu ta den e top di Cuerpo Policial (KPA), Sr. Winklaar cu na 2017 a kibra un auto di polis. Pa e accidente aki tin un rapport traha di parti di districto di Noord pa cu e auto A- 12172, un lease auto di Garage Cordia y te awe, niun paso a ser tuma contra di e agente aki. E auto a bay drecha, sin rapport di seguro y ni di polis. Pregunta ta keda: ken ta core cu e gastonan aki? Debi cu te hasta e hefe di Polis di Noord a haya gloria di busca un vcar pe na Hertz V-657 y cuerpo policial ta core cu e gastonan aki di huur auto.
No por tira tur e culpanan riba e Alto Comisario solamente p’esey e ta deposita su confiansa na e hefenan di cada departamento pa nan por eherce e nan trabou como hefe y vigila e trahadonan cu ta cay bou di nan. E.o e hefenan di trafico ta tanto Sra. Tjon Kock y Sr. Croes como alto inspector nan ta esnan cu tin cu controla ora ta trata di accidentenan cu auto di Polis mester duna e ordo pa investiga e caso.
Reaccion cu nos di Masnoticia a haya for di algun agente policial ta, cu ki midi Cuerpo Policial ta midi anto? E mesun agentenan policial aki ta puntra, cu sin tin regla pa e homber y muhe chikito den Cuerpo Policial, dicon esaki no ta conta pa e homber grandi cu puesto. Ta spera cu e siman aki ya por conoce cambionan den mando policial, y cu e personanan nobo aki tuma accion contra di tur polis, sin distincion. No separa ken ta halto den Cuerpo Policial y ken ta di puesto abao. Al fin y al cabo, ta un solo Cuerpo Policial tin y no dos.
Ta di spera tambe cu minister Andin Bikker, cu ta e mandatario encarga cu husticia, tuma bon nota di e casonan aki y cuminsa haci investigacion y pone ordo bek den nos Cuerpo Policial. Ya caba pa algun aña nos Cuerpo Policial no ta conta mas cu un maneho digno di un Cuerpo Policial.


text:
Security di APA ta meld cu lo tin un kayak den e canal di Paardenbaai, faltando poco pa e pasaheronan di e barco crucero bandona nos isla.
En conexion cu esaki a bay cu e Bp-2 pa asina haci un investigacion ariba e kayak aki. Na altura di e canal en cuestion polisnan ta tuma nota di dos persona, cu tabata piscando. Tambe polisnan a tuma nota di e kayak color berde cu tabata poni ariba e rif. Mirando cu autoridadnan no por a yega mucho cerca ya cu lo bira seco cu consecuencia cu e Bp-2 lo por pega, a avisa e piscadonan pa tene cuenta cu e barco crucero cu lo ta bandonando nos isla denter di poco. E dos personana aki a mustra comprension y sigui ordo di polis.
Dos persona piscando den canal di Paardenbaai
Security di APA ta meld cu lo tin un kayak den e canal di Paardenbaai, faltando poco pa e pasaheronan di e barco crucero bandona nos isla.


text:
Relaciona cu investigacion cu a haya e nomber di “HEIDE” a dicidi di post y detene cumpradonan y a base di nan declaracion a yega asina leu di a detene e personanan cu ta biba na e cas den Heidestraat cu ta bende droga for di dicho adres. Departamente di crimen organisa conhuntamente cu otro departamento nan hudicial a detene den total 5 cumprado y 6 persona cu ta biba na dicho adres.
E personanan deteni ta R.J.A. T. naci na Aruba. 4 december 1986, M.C. K. naci na Aruba, dia 6 december 1989, R. A. T. naci na Aruba. 17-11-1987, G. T. naci na Aruba, dia 30-09-1950, M.I. R casa cu T. naci na Aruba dia 30-10-1959 y A. R. K. naci na Aruba, dia 15-01-1960.
Door di e situacion na e cas a dicidi di hiba un baby di apenas 5 luna cu ayudo di personal di Slachtofferhulp na Voogdijraad.
E teamnan cu tambe a traha den e investigacion ta FlexTeam, Afpakteam, K-9 en Maritiem Politie, Douane y personal districto di Noord. Diferente sorto di droganan a wordo tuma den beslag entre otro marihuana, cocaina y MDMA.
Mester bisa tambe cu a haci uso di Team di Aresto pa haci e detencionan aki riba menciona. Door di personalnan di Afpakteam a tuma 4 vehículo, 1 scooter y cantidad considerabel di placa den beslag.
Conhuntamente cu diferente departamentonan hudicial y instancianan nos lo sigui combati crimen riba nos isla.


text:
ORANJESTAD- Pasa Pret cu Rotaract ta un proyecto anual di nos club cu a wordo inicia 4 aña pasa. E prome 3 edicionnan di e proyecto aki nos a organisa un feria den luna di november pa tur e muchanan den nos comunidad. E feria tabata completamente gratis paso nos kier pa e muchanan bin celebra, of asina “Pasa Pret cu Rotaract” y asina celebra dia International di Mucha hunto cu nos.
E aña aki nos a drenta un districto nobo esta District 7030 cu varios otro islanan den Caribe y paisnan den region. Y como parti di e districto nobo aki, tin paar di proyecto cu tur club lo mester ehecuta den nan comunidad. Un di esakinan ta e "have a heart project". Esaki ta un proyecto unda cada club mester trece conscientisacion riba varios disorders cu ta afecta muchannan. Mirando cu "Have a Heart Projec" su grupo meta tambe ta mucha, Rotaract Club of Aruba a opta pa uni e proyecto aki hunto cu esun di Pasa Pret cu Rotaract. Rotaract Club of Aruba a kies e ora pa organisa un mini feria na Sonrisa pa e clientenan di Sonrisa.
ORANJESTAD - E Feria di Papiamento e fin di siman aki na Fort Zoutman y Plaza Padu tabata bon bishita y masha varia cu actividad pa tanto mucha como adulto; e weganan di mucha, e charla- y lesnan, e cinenan, e contamento di cuenta y declamacion, musica, presentacion di buki. E feria tabata netamente pa nos celebra e rikesa di nos idioma y cu realmente nos idioma Papiamento ta presente y bon ancra den nos comunidad. Sin duda un actividad cu merece pa haya tur sosten y atencion, pa sigui hacie y asina inculca e
(ADVERTORIAL)
ORANJESTAD - Jorge Celedon y Anacaona ta entre e artistanan cu lo presenta den e di 12 edicion di Caribbean Sea Jazz Festival 2018. E festival e aña aki lo tuma lugar riba diabierna 21 y diasabra 22 di september 2018 na Renaissance Festival Plaza.
(ADVERTORIAL)
ORANJESTAD – E conocido ciudadano Frans Antonio Croes a cumpli e bunita edad di 100 aña diahuebs. E ta tata di entre otro e popular maestra di musica Maybelline Arends Croes y deportista Sandra Croes. Frans a celebra e dia di ayera den compania di su yiunan, nietonan y bisanieto nan hungando domino y pasando ratonan hopi alegre. Frans cu su 100 aña ta bon bon na tino, te cu e ta core auto ainda, hunga su wega di domino y toca guitara. Manera su un di su yiunan a bisa ‘papa ta full bij, full gezond!’. Frans ta stuur bay misa of supermercado ora cu e mester di algo, y cu su edad respeta, esey no ta un problema. Semper e la traha duro, y usando e lema di semper ‘keda move, pensa positivo y mas cu tur no ‘cry over spilled milk’.


text:
Idioma
Un idioma ta un set dinamico di simbolo di comunicacion sea visual, auditorio of di tacto, conhunto cu e elementonan cu ta manipula nan. Idioma tambe por referi na e uzo di tal sistemanan como un fenomeno general. Idioma ta wordo considera pa ta un modo di comunicacion exclusivamente humano; aunke animal tambe ta hasi uzo di sistemanan comunicativo basta sofistica, niun di e modonan aki ta conosi pa hasi uzo di tur e caracteristicanan cu e lingüistanan ta uza pa defini un idioma.
Klik abou pa wak un lista di artíkulo relevante.


text:
Pa motibo cu bo ta respo zuur, bo por sinti un kimamento den e parti mas ariba di bo stoma y den bo corocoro. Tin diferente causa pa esaki. Por ta cu e klep di stoma (e entrada cu tin entre e stoma y corocoro) no ta traha bon. Esaki ta sosode den caso di un asina yama breuk (hernia) na stoma.
Un breuk na stoma por origina ora cu e buraco den bo diafragma, caminda e corocoro ta pasa, ta mucho hancho. Otro posibel causa di kimamento di stoma y dolor di stoma ta ulcera (di stoma), infeccion di e flishi di slijm (e mucosa) of e uzo di cierto medicina, particularmente aspirin y e asina yama remedinan contra reumatismo.
E sintomanan por bira mas grave pa motibo di tension, stress, humamento of alcohol.
CUIDO PROPIO:
LOKE B0 MES POR HACI
Respeta bo stoma. No uza koffie, producto di tabaco ni alcohol. No come cuminda pica. Come cu frecuencia, pero tiki tiki. Come entre e cumindanan buscuchi cu te slap. Kauw e cuminda hopi bon. Evita remedi cu por irita bo stoma (bou di esakinan e.o. remedinan contra dolor).
Controla si stress por ta un di e causanan (mira e capitulo "Stress"). Drumi na tempo. Bo por cumpra remedi cu ta neutralisa kimamento di stoma na botica.
TUMA CONTACTO CU B0 DOKTER DI CAS
- Si regularmente bo tin dolor di stoma.
- Si bo ta birando flaco.
- Si bo a perde apetit.
- Si, a pesar di medida di dieet, e kehonan dura mas di 2 siman.
TUMA CONTACTO CU B0 DOKTER DI CAS INMEDIATAMENTE
- Den caso cu bo saca sanger.
- Den caso cu bo sushi ta preto.


text:
Busca Palabra
Download
Proyecto Scol Multilingual
Encuesta
Bo ta haya cu Aruba, Boneiro y Corsou mester tin un solo ortografia (manera di skirbi) pa Papiamento?
Manual di Gramatica di Papiamento - Sintaxis
Publica: 24 di april 2017
Oranjestad - E idioma nacional y oficial di Aruba, esta Papiamento, ta bolbe marca historia. E biaha aki cu e publicacion linguistico: "Manual di Gramatica di Papiamento - Sintaxis", skirbi y publica pa Departamento di Enseñansa Aruba.
Recientemente Departamento di Enseñansa Aruba a haci entrega oficial di e "Manual di Gramatica di Papiamento - Sintaxis" na Minister di Enseñansa Michelle Hooyboer-Winklaar.
E entrega a ser haci pa Audrey Tromp-Wouters, coordinado di Proyecto Idioma den Enseñansa, Maureen Molina-Luidens, coordinado di e proyecto di gramatica sintaxis, y Annemarie Proveyer-Groot, directora di Departamento di Enseñansa Aruba.
FDA a financia e publicacion cu tabata na encargo di Proyecto Idioma den Enseñansa.
Gramatica
Linguistica ta e ciencia cu ta studia idioma den tur su aspectonan. Gramatica ta forma parti esencial di e ciencia aki. Gramatica ta studia sistema di lenga. Pues, e ta studia e conhunto di regla cu un idioma tin pa forma palabra, combina nan y uza nan den construccion di frase.
E partinan fundamental di gramatica ta morfologia y sintaxis. Morfologia ta studia structura, formacion, funcion y nificacion di palabra di un lenga. Sintaxis ta studia con ta ordena, coordina y subordina e palabranan y e relacionnan cu e palabranan aki tin den frase.
Despues di publicacion di e "Manual di Gramatica di Papiamento - Morfologia" (Departamento di Enseñansa Aruba 2010), a sigui cu e trabou pa realisa un manual di gramatica di Papiamento, pero e biaha aki di sintaxis.
Grupo di Trabou
E grupo di trabou tabata consisti di 3 docente di Papiamento y 2 linguista: Marilou Boezem, Selvia Lumenier, Juan Maduro, Ramon Todd Dandaré y Maureen Molina-Luidens cu tambe a coordina e proyecto y a redacta e manual. E diseñador grafico ta Sheila Werleman.
E organisacion pa preparacion di e trabou a inicia dia 19 di mei 2010. E trabou oficial mes cu e grupo di trabou a cuminsa dia 25 di augustus na aña 2010. Dia 27 di september 2016, e prome cinco bukinan di "Manual di Gramatica di Papiamento - Sintaxis" a yega Aruba for di imprenta. Pero pa a realisa esaki, tabatin un total di 122 reunion cu tabata tuma luga tur diahuebs for di 8:30 di mainta te 12:30 di merdia. Durante e reunionnan, e miembronan di e grupo di trabou tabata intercambia, argumenta, adapta y coregi otro su trabou. Banda di e reunionnan, cada autor tabata investiga y skirbi su parti pa despues trec’e den e reunion di tur siman.
Buki di Referencia
E manual aki ta un buki di referencia dirigi na e docente di Papiamento y na e desaroyado di curiculo pa sostene nan den nan trabou.
E manual ta trata principalmente frase y nan structura, cual e profesional por consulta pa haya mas informacion tocante e reglanan di e idioma y/of pa soluciona duda specifico cu e por tin tocante uzo corecto di Papiamento.
Despues di 5 aña di trabou investigativo y varios luna di redaccion, nos por ta orguyoso cu e publicacion aki. Alabes ta participa cu "Manual di Gramatica di Papiamento - Sintaxis" ta e prome manual di sintaxis den historia di Papiamento.


text:
Busca Palabra
Download
Proyecto Scol Multilingual
Encuesta
Bo ta haya cu Aruba, Boneiro y Corsou mester tin un solo ortografia (manera di skirbi) pa Papiamento?
Kico ta kico
Aki por haya e preguntanan mas haci (na ingles ‘Frequently Asked Questions’) tocante Papiamento.
- Papiamento ta un idioma of dialecto?
- Papiamento ta oficial?
- Papiamento ta apto pa tur funcion den sociedad?
- Cuanto hende ta papia Papiamento?
- Di unda Papiamento ta bin?
Papiamento ta un idioma of dialecto?
Ta depende kico bo kiermen cu dialecto. For di punto di bista di ciencia Papiamento ta tur dos y esaki ta conta pa tur idioma. Spaño ta un idioma, pero por wak e tambe como un dialecto cu a bin di Latin. Y toch niun hende no ta bisa cu Spaño ta un dialecto. Pasobra Spaño ta wordo considera como un idioma cu hopi balor y prestigio. Y hopi biaha, ora hende bisa cu un idioma ta un dialecto, nan kiermen cu e idioma ey tin menos balor, sea pasobra nan ta pensa cu e no tin gramatica, of cu e ta un variante menos bunita di un otro idioma, etc.
Si un hende bisa cu Papiamento ta un dialecto den e sentido ey, esey no ta berdad. Papiamento tin su structura y su reglanan y ta di mesun balor cu cualkier otro idioma na mundo. E no ta un dialecto di Spaño ni di Portugues tampoco, pasobra Papiamento ta un tipo di idioma diferente compara cu e dos idiomanan menciona. Papiamento ta un idioma crioyo, mientras cu Spaño y Portugues ta idiomanan indo-europeo. For di punto di bista oficial, pais Aruba a duna Papiamento reconocemento como idioma, ya cu el a wordo oficialisa na aña 2003.
Pa mas informacion: Idioma General.
Papiamento ta oficial?
Dia 21 di mei 2003 Parlamento di Aruba a tene un reunion caminda a decreta Papiamento y Hulandes como idioma oficial. Esaki ta encera cu tur ciudadano na Aruba por dirigi su mes na Gobierno na Papiamento of Hulandes.
Pa mas informacion: Papiamento / Status Actual.
Papiamento ta apto pa tur funcion den sociedad?
Tur idioma di un comunidad por ta apto pa tur funcion den e comunidad ey. Pero tin biaha pa motibonan historico un idioma no ta haya e oportunidad pa desaroya su mes pa bira e instrumento di comunicacion den cierto areanan. Un tempo no tabata considera Hulandes un idioma apto pa skirbi tratadonan cientifico, Latin tabata e idioma pa esey. Cu tempo Hulandes a haya mas funcion y awor ta us’e pa ciencia tambe. Cu e ehempel aki kier ilustra cu Papiamento riba su mes ta apto, pero mas funcion e haya, mas grandi e necesidad pa ekipa e idioma cu termino specifico ta bira.
Cuanto hende ta papia Papiamento?
Literatura no ta duna un cifra concreto di e cantidad di hende cu ta papia Papiamento na mundo, pero e ta varia entre 250.000 pa 330.000. Cu siguridad por bisa cu Papiamento y Islandes (idioma di IJsland) tin mas o menos e mesun cantidad di hablante.
Di unda Papiamento ta bin?
Tin diferente teoria di unda Papiamento ta bin, pero ta dificil bisa cua teoria ta esun corecto. Loke si por bisa ta cu Papiamento ta un idioma cu a desaroya su mes door di e contacto entre hablante di diferente idioma. Pa comunica cu otro nan a crea un idioma nobo y asina den transcurso di tempo Papiamento a bira loke e ta awe.
Pa mas informacion: Papiamento / Historia.


text:
Busca Palabra
Download
Proyecto Scol Multilingual
Encuesta
Bo ta haya cu Aruba, Boneiro y Corsou mester tin un solo ortografia (manera di skirbi) pa Papiamento?
Material
Aki por lesa diferente Articulo general tocante idioma y Papiamento.
Na Literatura por download un lista di buki na Papiamento pa mucha.
Material di estudio ta ofrece diferente articulo cientifico, un lista di buki tocante Papiamento, un lista di tesina (tesis doctoral) y disertacion (proefschrift) tocante Papiamento.
Na Material di referencia por haya un lista di diccionario y por download un lista di palabra na Papiamento skirbi segun e reglanan stipula den 'Ortografia di Papiamento - version april 2009'.


text:
Dia 21 di April 2018, durante un Rueda di Prensa, Arubaanse Voetbal Bond a anuncia e delegacion cu lo representa Aruba na e Football for Friendship Children’s Social Program cu ta implementa pa Gazprom cu ta un compania na Russia cu ta wordo sosteni pa gobierno di Russia. E programa aki tin e sosten di FIFA, UEFA, Olympic y Paralympic Committee, diferente federacionan, atletanan famoso y miles di journalista di diferente parti di mundo. Football for Friendship Children’s Social Program tin su metanan, metanan pa desaroyo di futbol di mucha, promove deporte pa nos hobenan, pa hiba un bida saludabel y tambe pa promove tolerancia y respect pa otro cultura, pa un mente habri y amistad alrededor muchanan di diferente paisnan. E 9 key values di e programa ta;
Friendship, Equality, Fairness, Health, Peace, Devotion, Victory, Traditions y Honour.
Pa logra e metanan Gazprom ta organisa diferente iniciativa, ‘National and International Iniciatives’ involucrando muchanan den:
International Children’s Forum;
International Street Football Tournament;
International Day of Football and Friendship
International Children’s Press Center;
Nine values Cup awarding ceremony.
E evento prinicipal ta ‘International Children’s Forum’, unda Gazprom tur aña ta invita masha hopi young football players di diferente paisnan y e Forum aki ta wordo cubri pa lidernan den media y reporteronan hoben cu lo forma parti di un International Children’s Press Center. Y pa esaki Gazprom ta invita Young Journalists di diferente paisnan pa forma parti di e media team di e Children’s Press Center.
E aña aki Arubaanse Voetbal Bond a haya e grato noticia cu Aruba a wordo invita pa forma parti di e programa aki y asina den un corto tempo nos a busca un Young Football Player y un Young Journalist y tambe 2 leader pa acompanjanan, un Coach y un Head of Delegation pa representa Aruba na e Football for Friendship Children’s Social Program cu su eventonan final cu ta e International Children’s Forum y e Football for Friendship World Championship cu ta tuma lugar na Moscow-Russia di 8 di Juni 2018 pa 15 di Juni 2018. AVB a forma e delegacion di Aruba cu ta consisti di Sra. Monique Ras (Hefe di delegacion), Sr. Edgar Erasmus (Coach), hoben Jahmani Eisden (Young Football Player) y hoben Sheqayli Ascencion (Young Journalist).
Den adición tur paisnan participante ta celebra International Day of Football and Friendship ariba e fecha 25 di April como parti di e programa, y Aruba tambe a organisa un evento pa celebra e dia aki, na Aruba nos a organisa un Penalty Shoot-Out cu nos futbolistnan hoben di clubnan miembro di Arubaanse Voetbal Bond. Gazprom a pidi tur pais pa traha un cobertura, un Press Release cu ta insera foto and video shooting y esaki nos ta presenta na Prensa di Aruba tambe. Arubaanse Voetbal Bond hunto cu e mayornan ta den ful preparacion guiando e delegacion, e dos hobenan Jahmani Eisden y Sheqayli Ascencion pa duna un tremendo presentacion na Moscow-Russia.y tambe nos hobenan ta haya media training di Press Advisors di e organisacion di Football for Friendship via conference call. Arubaanse Voetbal Bond ta hopi orguyoso di nos representantenan, nos Young Football Player Jahmani Eisden y nos Young Journalist Sheqayli Ascencion cu ya caba ta hayando complimentnan, comentarionan hopi positivo di parti Gazprom, e organisacion di Football for Friendship.
Adhunto na e Press Release aki, tin varios potret y un video production y e Press Release cu nos a manda Russia di nos evento Penalty Shoot-Out di dia 25 di April en cuadro cu e celebracion International Day of Football and Friendship.
Por sigi tur paso di e organisacion Football for Friendship,nos hobenan representantenan via e Social Media Sites; Facebook, Instagram y Twitter.
Y enespecial via nos reportera pa e evento aki, nos Young Journalist: Sheqayli Ascencion riba su FB page: Sheqayli Ascencion y Instagram: sheqaylilarianne.


text:
Ta algo hopi serio mes pa scucha un Minister bin dilanti den un conferencia di prensa, lanza acusacionnan serio den direccion di miembronan di directiva di fundacion Lotto pa Depote, sin cu e ta atende e caso aki cu Ministerio Publico.
Parlamentario di fraccion di AVP, sr Arthur Dowers a cuestiona e forma di procede di Minister Dangui Oduber pa e forma con e ta atende cu hendenan serio, hendenan responsabel y ta presta su mes pa lansa acusacion di ladronicia sin cu e ta mustra prueba di esaki.
Ta na su luga, Arthur Dowers a sigui mustra cu si acaso Minister Oduber tin prueba concreto contra miembronan di directiva di e fundacion, pa hiba esakinan Ministerio Publico pa esaki inicia un investigacion pero no insisti pa mishi cu credibilidad y reputacion di hendenan cu a cumpli cu nan responsabilidad den e fundacion.
No mester lubida cu na 2009 a bin haya e fundacion na rand di bancarota pa un maneho iresponsabel hiba pa gobierno di MEP pa ocho aña largo caminda interes di amigonan cerca a wordo sirbi y cantidad di organisacion no a haya e ayudo cu tanto nan tabata anhela for di e fundacion.
E inicia despues un proceso pa renoba y drecha henter e structura di e fundacion pa asina evita cu algo similar lo por pasa cu e fundacion importante aki pa deporte pero aparentemente e minister no ta interesa pa mira e fundacion hiba un maneho responsabel y dirigi riba e interes general di deporte.
A purba di tur forma pa pone man riba maneho di e fundacion y hasta e intento aki a bay para den Corte caminda den forma cla a mustra cu e intencion di gobierno pa cambia directiva di e fundacion, no tin base legal y tin cu respeta e directiva aki.
Parlamentario Dowers a sigui mustra cu despues di e decision di Corte aki a sigui otro maniobranan pa trata di drenta di un forma of otro den maneho di e fundacion caminda Minister a dirigi un serie di pregunta c’un miembro di su partido y parlamentario a dirigi na su persona, pa directiva di e fundacion duna contesta riba esaki.
A pone presion pa logra esaki pero e siman aki Hues un biaha mas a dicidi di impone y decision pa cu e intento di gobierno pa mete den e fundacion y a pone un suma di multa cu por yega den miyones di florin.
Dowers ta lamenta cu na luga cu e minister duna bon ehempel na comunidad y mustra respet pa autoridadnan hudicial, minister ta bay conferencia di prensa y ta bisa na bos halto cu e Hues ta ‘politiekverziek’ un acusacion hopi baho ya cu na ningun momento Hues ta esun cu a mete den politica pero solamente a atende un disputa cu a wordo presenta na su persona pa atende y a tuma un decision relaciona cu esaki.
Ta un mentalidad peligroso sigur ora cu un mandatario ta cuestiona credibilidad di e sistema hudicial, di un Hues mientras cu e institucion aki ta un pilar pa siguridad di nos democracia.
Parlamentario Dowers sinembargo ta mustra cu e tipo di reaccion aki no ta nada straño pa e minister aki, kende nunca a mustra respet pa hende- of institucionnan cu no ta forma parti di henter su propio schema politico.


text:
Proseso di diálogo demokrátiko pa industria di turismo
WILLEMSTAD- 20 di aprel 2016 – Ofisina di Turismo di Kòrsou (CTB) a inisiá e proseso di diálogo demokrátiko pa e industria di turismo pa asina yega na e strategia di merkadeo pa aña 2017. Pa ehekutá e trayekto aki ta haña asistensia di UNDP Curaçao ku ta bai guia e proseso aplikando e modelo di diálogo demokrátiko.
Pa inisiá e proseso a tene dia 20 di aprel un seshon di introdukshon ku a konta ku presentashon di primeramente sr. Martin Copeland, un spesialista riba tereno di Airlift ku eksperensia riba aspektonan manera entre otro: análisis i planifikashon di ruta, formulashon di plannan stratégiko i merkadeo. Sr. Copeland a pone énfasis riba entre otro e perspektivanan pa Kòrsou pa loke ta trata airlift, e aspirashonnan pa kresementu riba e tereno aki i e diferente faktornan ku ta di influenshá pa loke ta trata airlift. Seguidamente sra. Brenda Benjamin di Departamentu di Strategia i Planifikashon di CTB a duna informashon di e turistanan ku ta bishitá nos pais i e diferente merkadonan. A bai den detaye riba entre otro: e kantidat di turistanan ku a bishitá nos e 5 añanan tras di lomba, e tipo di akomodashon, e montante ku e turista ta gasta, kuantu ta kosta pa trese kada turista for di e diferente merkadonan kaminda ta promoviendo Kòrsou i kuantu ta e montante ku komo pais nos ta generá basá riba e loke e turista ta gasta ora e ta aki.
Sr. Raynel Martis huntu ku sr. Carl Camelia i sr. Elton Villarreal di UNDP Curaçao a duna splikashon di e konsepto di diálogo demokrátiko di UNDP. E konsepto a keda establesé despues ku un grupo di mas òf ménos 20 persona lokal a sigui un programa di training intensivo riba e metodologia diálogo demokrátiko ku a keda desaroyá dor di UNDP. E tim di diálogo demokrátiko di UNDP Curaçao ta instrumental den desaroyo di kapasidat den gobièrnu i komunidat en general pa loke ta trata e metodologia i proseso di diálogo demokrátiko. Mas aleu e tim ta responsabel tambe pa kordinashon di e proseso di diálogo demokrátiko na Kòrsou. E konsepto aki a keda usá entre otro den e diálogo ku komunidat pa loke ta trata e Plan Nashonal di Desaroyo (NDP) kual ta e resultado final mas importante di e proyekto Kòrsou Kapasitá: inkluí hende i inspirá hende!. E input generá for di e diálogonan demokrátiko aki a keda inkorporá den e vershon final di e Plan Nashonal di Desaroyo.
Riba dos fecha ku lo sigui lo tuma lugá e diskushon den grupo ku asistensia di e fasilitadonan di UNDP. E gruponan lo haña 4 diferente pregunta kual lo bai keda diskutí den kada grupo. For di e diskushonnan aki lo sali puntonan di prioridat ku a keda skohe di forma demokrátiko pa tur presente. E informashon aki CTB lo bai usa despues den formulashon di e maneho pa 2017. E mesun seshon di diálogo demokrátiko lo bai tuma lugá riba dos diferente fecha esta 21 i 25 di aprel. Interesadonan ku den nan trabou diario tin relashon direkto ku e industria di turismo por partisipá grátis na e seshon di diálogo demokrátiko. Por registrá ainda pa e seshon di dia 25 di aprel. E seshon ta tuma lugá di 5:30 pm pa 09:00 pm na Hilton Curaçao. Pa registrá bai riba curacao.com/session1


text:
Willemstad Curacao: Alrededor di 19.30 or di anochi, durante patruyahé di personal di Tim di Mantenshon i Órden Públiko den área di Seru Grandi a topa ku un outo sospechoso pará. Polis a bai hasi un kontrol na e vehíkulo pero e shofúr a purba koré bai despues ku polis a duné na diferente okashon òrdu pa pará. E shofúr no kier a koperá ku e kontrol i polis a detené na e sitio e hòmber aki, R.R.M. nasé na Kòrsou di 30 aña di edat. A presentá e sospechoso dilanti un Fiskal ouksiliar.
Diripiente un pikòp a kore bini den direkshon di e patruyá pero a para na un distansia i dos hòmber a baha kana bin serka e agentenan polisial. Polis a hasi un kontrol riba violashon di Lei di Opio i Arma di Kandela, den e pikòp polis a haña i konfiská un arma di kandela modèl Glock 17. Relashoná ku esaki polis a detené e hòmbernan I.O. di 34 aña di edat i J.T.E. di 28 aña di edat, ámbos nasé na Kòrsou komo sospechoso pa violashon di Lei di Arma di Kandela.
A presentá ámbos sospechoso dilanti un Fiskal ouksiliar ku a ordená nan enkarselamentu pendiente di mas investigashon.
Polis na Curacao ta gara mas persona cu arma di candela
Willemstad Curacao: Alrededor di 19.30 or di anochi, durante patruyahé di personal di Tim di Mantenshon i Órden Públiko den área di Seru Grandi a topa ku un outo sospechoso pará. Polis a bai hasi un kontrol na e vehíkulo pero e shofúr a purba koré bai despues ku polis a duné na diferente okashon òrdu pa pará. E shofúr no kier a koperá ku e kontrol i polis a detené na e sitio e hòmber aki, R.R.M. nasé na Kòrsou di 30 aña di edat. A presentá e sospechoso dilanti un Fiskal ouksiliar.


text:
Polis a wordo manda banda di Airport riba e caminda grandi panort di caminda. Eynan tabata tin un bringamento formal riba caya segun e informe cu a drenta na polis.
Banda di Surfside a detene pareha sospecha pa menaza cu arma di candela banda di Airport.
24ora.com ta informa:Pareha ilegal deteni cu basta placa despues di menaza cu arma Polis a wordo manda banda di Airport riba e caminda grandi panort di caminda diadomingo anochi. Eynan tabata tin un bringamento formal riba caya segun e informe cu a drenta na polis. Segun informacion a drenta hasta un homber lo a saca arma di candela. A menciona number di auto tambe y e marca. Ora Polisnan a yega no a topa nada banda di Airport. Despues a keda busca y haci investigacion. A drenta informacion cu e auto a wordo mira banda di un actividad grandi banda di Surfside. Polisnan cu tabata na e actividad a bin topa e auto sin ocupante. A post e auto y warda pa mira ki ora e hendenan ta bolbe. Ora cu nan a bolbe, Polis a acercanan. Tabata un homber y un muhe. Parce cu nan no ta di Aruba y nan mes lo a admiti di ta illegal riba e isla. A bay over na listra den e auto. Eyden a bin topa basta placa segun Polis. E mesun auto aki ta señala siman pasa banda di Madiki unda eynan tambe a menciona cu a saca arma di candela. A detene e pareha y bay cu nan warda di Playa. Arestatie Team y diferente Unidad di Polis manera K-9 etc a duna refuerzo na Polis Maritimo y Uniforma cu tabata den e area. E auto a wordo tuma den beslag y lo sigui investiga riba e suma grandi di placa haya den e auto.
Posted by 24ora on Sunday, January 14, 2018
Segun informacion a drenta hasta un homber lo a saca arma di candela. A menciona number di auto tambe y e marca. Ora Polisnan a yega no a topa nada banda di Airport. Despues a keda busca y haci investigacion.
A drenta informacion cu e auto a wordo mira banda di un actividad grandi banda di Surfside. Polisnan cu tabata na e actividad a bin topa e auto sin ocupante.
A keda loer e auto y warda pa mira ki ora e hendenan ta bolbe. Ora cu nan a bolbe, Polis a acercanan. Tabata un homber y un muhe. Parce cu nan no ta di Aruba y nan mes lo a admiti di ta illegal riba e isla.
A bay over na listra den e auto. Eyden a bin topa basta placa segun Polis. E mesun auto aki ta señala siman pasa banda di Madiki unda eynan tambe a menciona cu a saca arma di candela.
A detene e pareha y bay cu nan warda di Playa. Arestatie Team y diferente Unidad di Polis manera K-9 etc a duna refuerzo na Polis Maritimo y Uniforma cu tabata den e area. E auto a wordo tuma den beslag y lo sigui investiga riba e suma grandi di placa haya den e auto.


text:
Rampenbestrijdingsorganisatie (RBo) ta e organisashon na Kòrsou ku ta enkargá ku e kordinashon di un krísis òf kalamidat i alabes ta sòru pa mitiga e efektonan ku esaki por tin.
E RBo ta konsistí di 9 Emergency Support Functions (ESF) ku ta diferente organisashon ku ta traha huntu pa mitiga e efektonan ku un krísis òf kalamidat por tin.
ESF 1: Awa i energia
ESF 2: Telekomunikashon
ESF 3: Openbare Werken
ESF 4: Redding & Veiligheid (Brantwer)
ESF 5: Openbare Orde (Polis)
ESF 6: Geneeskundigezorg (Ambulans)
ESF 7: Sociale Opvang (Shèlter)
ESF 8: Komunikashon
ESF 9: Bestuurlijke Zaken


text:
Yanüari a registrá un oumento di 13%
...4945 más turista kompará ku 2013...
WILLEMSTAD- 12 di febrüari 2015 – Sifranan kolekta pa Ofisina di Turismo di Kòrsou (CTB) ta indiká ku aña 2015 a start bon ku sifranan positivo pa sektor di turismo. Pa luna di yanüari a registrá 4945 turista di estadia más kompará ku yanüari aña pasa. Un total di 42.604 turista a keda registrá na yanüari 2015 kual ta un kresementu di 13%. Na yanüari 2014 e kantidat di turista tabata 37.659.
Manera premirá por mira klaramente ku e buelo nobo for di New York ku JetBlue kual a keda inougurá na komienso di desèmber 2014 ta reflehá bek den e sifranan di yanüari pa loke ta trata Nort Amérika. Nort Amérika a krese ku 24% na luna di yanüari. Un total di 7.781 turista a keda registrá kompará ku 6.263 na yanüari aña pasa. Estado Unídos a registrá un oumento di 21% ku un total di 5.010 turista miéntras ku Canada a krese ku 31%. E kresementu for di Canada ta debí na oumento di e kantidat di buelonan for di Canada pa Kòrsou. Ta trata aki di buelonan semanal for di Toronto ku West Jet, Air Canada i Sunwing. Ademas ampliashon di e skema di buelo di Air Canada entrante 1 di yanüari último ku buelonan direkto for di Montreal pa Kòrsou tambe tabata instrumental den kresementu di e merkado di Canada. Banda di esei e esfuersonan di merkadeo huntu ku partnernan den industria di turismo a trese mehorashon den e prestashon di e merkado di Nort Amérika.
Region di Sur Amérika a krese ku 37% na yanüari 2015. A registrá un total di 13.074 turista kompará ku 9.551 na 2014. E situashon aktual na Venezuela ta unu di prekupashon pa kual motibu ta vigilá esaki hopi di aserka. No opstante esaki, un kantidat total di 8.893 turista Venezolano a bishita nos pais. Aktualmente ta enfokando mas riba otro paisnan den region di Sur Amérika manera Brazil, Colombia i Sürnam. Tur e tres paisnan aki a registrá kresementu den luna di yanüari di respektivamente 43%, 17% i 19%.
For di region di Europa nos a registrá un total di 17.917 turista durante e promé luna di aña. Aña pasa e kantidat tabata 17.902. For di Hulanda, e pais for di kua nos ta registrá mas tantu turista nos a risibí 13.803 turista. Alemania tambe a krese registrando un oumento di 14%. Region di Karibe si a konosé un kaida di 3% durante luna di yanüari. Sí por a nota ku e buelo nobo di Insel Air for di Trinidad & Tobago ta reflehando bèk den e kantidat di turista ku a bishitá nos pais. Na luna di yanüari e kantidat di turista a oumentá ku 48%.
Pa loke ta trata e kantidat di anochi ku e bishitante ta keda nos pais esaki a krese ku 9% pa luna di yanüari. Sifranan preliminar ta mustra un total di 404.731 anochi. Yanüari aña pasa un kantidat di 372.242 anochi a keda registrá. For di e karchinan di embarkashon i desembarkashon
por konstatá ku 71.1% di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (32.4%), esnan di ménos ku 150 kamber (14.9%), bùngalo (14.9%), apartamentu (7.9%) i guesthouse (0.9%). E kantidat di turista ku a keda na un akomodashon no registrá ta representá 28.9% di e kantidat di turista ku a bishita nos durante e promé luna di aña. Akomodashonnan no registrá ta akomodashonnan ku no ta aparesé den nos sistema di dato.
Hasiendo uso di e modelo ‘Turistika’ Ofisina di Turismo di Kòrsou (CTB) huntu ku MEO a kalkulá ku durante yanüari 2015, sektor di turismo a generá un impakto direkto di 73.0 mion florin pa nos ekonomia lokal. Na yanüari 2014 e montante tabata 64.6 mion. Region di Europa a generá un total di 32.9 mion florin. Su tras ta sigui region di Sur Amérika ku 20.4 mion, Nort Amérika ku 15.1 mion i e entrada generá for di region Karibe a keda kalkulá na 2.9 mion florin.


text:
vrijdag 11 november 2011
Ban papia kla!
E siman akí ya pa dos dia mi no a kome piská ni tampoko mi tabatin lomitu riba grill. E outor anónimo di e rúbrika di igual nòmber aparentemente a haña ku ta bal la pena te hasta dos bes di yena dos kolumna tokante mi persona poniendo mi potrèt aserka. Komo periodista ta mas ku klaro ku diariamente bo ta den korant, pero nunka ta trata di bo mes. Pues si esei ta asina, anto e ora ei mi ta laga e piská òf e BBQ pa nan para warda un ratu asina.
Kiko ta e kaso?
Último Notisia ta hasi uzo di balornan periodístiko dje haltu ei, ku e ta kere ku regularmente e mester atvertí otro periodista. Den e edishon di djaluna e korant a sa di kontami ku Dios di ta basta, ku pais Kòrsou ta yama Hulandes Europeo – ku ke bin traha aki – bonbiní i ta brasa nan. E ‘brasamentu’ ei den práktika por tabata mihó, pero ta un hende fèrfelu so ta nota un kos asina.
Ku e hendenan akí ta hasi mal uzo di e hospitalidat ei hibando un oposishon bárbaro kontra di gobièrnu ta un sinbèrgwenseria. Un periodista kurasoleño lo no mester ni tribi esei na Hulanda, asina e korant ta kontinuá. Pa menshoná den un rosea ku un bes tabatin un – un periodista Hulandes Europeo na Kòrsou – ku na 1975 mester a bandoná e isla debí na su krítika kontinuo riba gobièrnu.
E korant ta konkluí bisando ku nan ta dirigí palabra na mi, pa nan hasimi konsiente ku tin hende ku ta sigui mi i ku e hendenan ei sa di mi intenshonnan. Esei ta kuadra: riba Facebook ya un tempu tabatin skirbí ku mi mester wak mi kaya i ku mi mester paga tinu.
Pasobra semper mi ta ataká tur gobièrnu, i por lo demas tambe oposishon, mi tabata kibra mi kabes, ta kiko e outor anónimo tabata ke men. Mi tin Gerrit Schotte na mes altura poné ku e mes ta poniendo su mes, pues ta imposibel ku ta esei por tabata e kaso!
No tin piská atrobe
E kontesta a bini pronto den e edishon di djamars di Último. Ta duele, atrobe no tabatin piská riba menú. Pero loke sí tabatin tabata ‘palabra kla’ kon lo mi mester indiká e manera di duna notisia di Último.
Último ke dunami un ‘wake-up call’! E korant komo, kachá di vigilansia i wes di periodismo di Kòrsou tin lo mihó pa mi i ta atvertí mi pa mi no koba den e historia di tarheta di krédito di nos promé minister. Espesialmente tokante e uzo di tarheta di krédito ku no ta na su nòmber.
Awèl esei sí ta remarkabel! Nunka mi no a publiká algu di e supuesto uzo di tarheta di krédito di minister presidente. Tampoko riba su kondukta di deklarashon remarkabel pa haña kompensashon serka un kompania di seguro relashoná ku un kiebro den kas.
Tampoko riba un aksidente di tráfiko kaminda un persona a pèrdè su bida, ku ta tuma lugá na van Engelenweg, kaminda nos promé minister ku un velosidat di 120 km pa ora a kita bida di un señora di 65 aña, tokante tur eseinan mi no a skirbi.
Fail
Pues kon korant ta yega na e sorto di informashon akí? Kon por ta ku e korant akí sa ta kua ta e failnan ku mi tin den mi kashi, ku te ainda no ta kla pa publikashon?
E kontesta ta simpel i sorprendente. Último Notisia diariamente ta keda informá dor di Gerrit i su kompinchinan. Pasobra ta Gerrit so sa, ku un VDC kompletamente reorganisá- sin presensia di mi amigu Gumbs ku nan a hala pone un banda – loke mi ta hasi den mi tempu liber.
Makamba
Un yamada di telefòn na Humphrey Zimmerman, redaktor en hefe di e kachó periodístiko di mas grandi di pais pa verifiká e konklushon akí – den e kuadro di skucha i skucha tambe kontrapartido – no a brinda alivio: “ Bai akifó Makamba”, tabata su kontesta desididu.
Mira esei pues ta loke mi ke men ku palabra kla! “Ban papia kla’!
----------------------------
Kòrsou ta den pániko pa motibu di zeta
Kòrsou ta arib’abou. E beslag di e kompania di zeta merikano ConocoPhillips riba zeta i stòk di zeta di PdVSA lo a pone e suministrasho...
-
Het zit nog steeds niet goed tussen Curaçaoënaars en Nederlanders. Dat werd afgelopen week weer eens pijnlijk duidelijk. Maarten Schakel,...
-
Werner Wiels vertrekt als voorzitter van het MDPT, het Multidisciplinaire Team dat toe moet zien op de modernisering van de Isla raffinader...
-
Jan Peltenburg is gisteren, 27 februari, na ziekbed van vier maanden, overleden. Hij was een van de grondleggers van het nieuwe gerest...


text:
TAMPA BAY, Merca — Un aresto grandi a wordo haci den un caso di Seminole Heights dia 28 di November, pero hopi den e comunidad sordo a wordo laga cu espacionan en blanco, danki na un interprete falso.
“E tabata para eynan ta bira su mannan dilanti y patras. Mi por a conta automaticamente cu interprete no ta haci esey,” Betti Bonni, un interprete di sorto certifica, a bisa.
Derlyn Roberts a aparece na warda di polis na Tampa riba e anochi eynan, pero comisario Dugan a papia riba e captura di un sospechoso asesino den serie, esnan den e comunidad sordo por bisa cu e interprete ta bisando cosnan sin sentido.
“Mas parti di e tempo mi tabata mira loke e tabata señalando pero no tabata uza e señalnan mes,” Profesor di USF, Rachelle Settambrino, a bisa. “Ora cu e tabata deletra palabranan, e no tabata spell nada di dje. Tur loke e tabata haci ta bisa coy loco mas cu tur cos.”
Mama di Monica Hoffa, cual yiu muhe tabata un di e victimanan, tabata na e conferencia di prensa, dependiendo riba e interprete eynan.
“Mi conoce e mama sordo di un di e victimanan di e asesino serial, e tabata para eynan. E tabata para eynan y e interprete tabata señalando den unmanera cu tabata incomprendibel,” Bonni a bisa.
Un vocero pa TPD a bisa cu no a haci su due diligence y no a puntra Roberts ora cu el a aparece como un interprete di ASL.
E ciudad ta depende riba contratistanan pre-paga pa interprete, y polis ta asumi cu el a wordo manda.
“Nos tin asina hopi agencianan di interprete y akinan tin interpretenan habilita, di unda e persona aki a bin y dicon nan no a introduci’e apropiadamente?” Settambrino a cuestiona.
Roberts tabata tin varios aresto riba su record, incluyendo un conviccion cu a cost’e su libertad.
“Realmente e confiansa eynan a wordo distrui na un punto riba ken por depende riba dje,” Settambrino a bisa. Polis di Tampa a bisa cu nan a haya un diferente interprete e siguiente mainta na un otro conferencia di prensa, un hende legitimamente emplea pa e contratista.
Un vocero di Polis di Tampa a bisa cu e no sa dicon Roberts a pose como un interprete. Nos a bay na Roberts su cas pa papia cun’e, pero ningun hende a atende nan. Polis a bisa loke a bisa cu no ta un crimen. Na luga di esey, e ta un violacion etico.
Fuente: http://www.azfamily.com